Buhez ar Sent/1894/Bazil - Wikimammenn\nBuhez ar Sent/1894/Bazil\nSant Bazil a ioa ganet er C’happados, hag a reaz he studi e Atheenn asambles gant sant Gregor a Nazians. Goudeze e teuaz da veza ker brudet dre he zeskadurez hag he vertuziou ma oue leshanvet Bazil-Ar-Braz. Mes ober a reaz fae var gloar ar bed, ha setu hen hag en em denna e bro ar Pont, e ti zantez Makrina, he vamm goz, evit tremen he holl amzer o pedi, o iun hag o vedita var ar Skritur Sakr.\nMes ar Zant a respountaz kerkent: « — Grit d’inn eur gourdrouz all bennag, mar kirit ; rak ne rann van ebed evit klevet ar re-ze. » « — Perak’ta, eme Vodest ? » « — Perak ? eme Vazil : da genta, ann hini « n’en deuz netra ne c’heller ket lamet he vadou diganthan. D’ann eil, ne rann ket a fors evit beza kaset er meaz euz ar vro ; rak va guir bro eo ann env, n’e ket ann Douar eo. D’ann trede, ar maro a ve eur c’hras evidon abalamour ma’z afenn kentoc’h a ze da velet Doue d’ar baradoz. » « — Biskoaz, eme ar prefet mantret, den n’en deuz komzet ouzinn gant kement a hardisegez. » « — N’oc’h euz eta, eme ar Zant, guelet eskop ebed bete vrema ? »\nAdtapet diwar « https://br.wikisource.org/w/index.php?title=Buhez_ar_Sent/1894/Bazil&oldid=26975 »\nKemmoù diwezhañ degaset d'ar bajenn-mañ d'an 23 Gwe 2011, da 09:40.


Kaozeal:Evn ar Baradoz (steredeg) - Wikipedia\nKaozeal:Evn ar Baradoz (steredeg)\nIskisat anv Bianchi-Bihan (kaozeal) 17 Her 2014 da 12:11 (UTC)\nOPaB...--Prieladkozh (kaozeal) 17 Her 2014 da 12:15 (UTC)\nUr vro pe un den eo Baradoz ? Bianchi-Bihan (kaozeal) 17 Her 2014 da 12:32 (UTC)\nOber a ra F. Favereau gant Evn ar Baradoz.--Prieladkozh (kaozeal) 17 Her 2014 da 13:55 (UTC)\nDin-me eo brezhonekoc'h. Bianchi-Bihan (kaozeal) 17 Her 2014 da 14:04 (UTC)\nIskisat tra : bez' zo eus ur pennad Evn ar baradoz (bevoniezh) dija !--Prieladkozh (kaozeal) 17 Her 2014 da 14:28 (UTC)\nKinnig a ran reizhañ an titl ha skrivañ "Evn ar baradoz" evit ar steredeg ivez. Nemet e vefe displeget dimp perak e rankfed skrivañ "Evn Baradoz"... --Llydawr (kaozeal) 17 Her 2014 da 15:23 (UTC)\nMat din, evel-just. Bianchi-Bihan (kaozeal) 17 Her 2014 da 15:54 (UTC)\nApus ("gresianeg ἄπους, latin apus, evit "didroad") = brezhoneg "gwennili" ha "glaouer du" (Apus apus) ; ar steredeg : Gwennili hervez ar pennad Korf-egor. (lakaet d'ar 17 Her 2014 da 19:56 gant 2.13.200.14)\nE-lec'h gortoz un displegadur hag a zeuio pe na zeuio ket, e vefe marteze kenkoulz d'ar re a fell dezho cheñch mont da c'houlenn a-raok digant an aozadur a zo e penn-orin an dave hon eus (OPAB) — un anvadur hag a zo bet graet gantañ mar klasker gant Google —, an abeg anezhañ. Ha displegañ perak n'eo ket mat, ha reiñ daveoù all.--Trec'hlid mitonet (kaozeal) 18 Her 2014 da 09:27 (UTC)\nGoulennet em eus ouzh tud Ofis ar Brezhoneg petra eo orin ar stumm Evn Baradoz a gaver en o lec'hienn. Respontet o deus din e teue eus ur roll anvioù steredegoù a oa bet roet dezho, meur a vloaz zo, gant Divi Kervella. Ne ouzont ket hiroc'h. Displeget eo bet uheloc'h dija, 'm eus aon, perak e c'haller kavout abeg er stumm-se : "aval-ar-baradoz" a gaver er geriadurioù, gant ur ger-mell. Perak e vefe disheñvel evit "evn" ? Daveoù evit ar stumm "evn ar baradoz" ? Ouzhpenn an hini a zo bet roet uheloc'h (geriadur F. Favereau), e c'haller menegiñ un eil, ar roll anvioù steredegoù embannet gant brezhoneg21, Geriadur ar skiantoù hag an teknikoù, gant Kreizenn ar Geriaouiñ. --Llydawr (kaozeal) 14 Du 2014 da 16:29 (UTC)\nDemat deoc'h, Daoust dezhe bezañ sklaer evel lagad an naer e fellfe din peurgompren ho tisplegadennoù koulskoude. Ma'm eus komprenet mat e oa bet divizet gant OPaB degemer "ur roll anvioù steredegoù a oa bet roet dezho, [...], gant Divi Kervella" — ezel eus ar Kuzul-skiantel anezhañ — hep na vije gwiriet gant den ebet ? Ha galloudusoc'h eo an aotrou Kervella eget an aotrou F. Favereau, ha hemañ kadoriad ar C'huzul-skiantel ? Ne gomprenan ket mat... A galon.--Prieladkozh (kaozeal) 15 Du 2014 da 09:19 (UTC)\nPemp miz war-lerc'h : arguzenn ebet a-du gant *Evn Baradoz. --Llydawr (kaozeal) 19 Meu 2015 da 12:26 (UTC)\nNe garfen ket bezañ treuzkomprenet, rak prim e vez lod dre amañ o troukveskañ peragiñ ha kunujenniñ ar Sent Veur, setu perak ne rin nemet sachañ an evezh war ar meskaj a vez graet a-wechoù etre skiant ha rezoujañs ouzh labour Ofisel. Peragomp eta, rak eus ar peragiñ e teuy ar skêrijenn. Bianchi-Bihan (kaozeal) 19 Meu 2015 da 16:17 (UTC)\nAdtapet diwar « https://br.wikipedia.org/w/index.php?title=Kaozeal:Evn_ar_Baradoz_(steredeg)&oldid=1645398 »\nKemmoù diwezhañ degaset d'ar bajenn-mañ d'an 18 Mae 2015, da 10:38.


Brezhoneg : kenderc’hel a ra France 3 Breizh gant e emgouestl - 7seizh.info\nHome e brezhoneg Brezhoneg : kenderc’hel a ra France 3 Breizh gant e emgouestl\nDibaoe penn-kentañ ar c’henfinañ eo kemmet a galz programmoù France 3 Breizh evel reoù holl chadennoù ar servij publik. Ar redioù surentez yec’hedel a zo bet lakaet da dalvezout dreist da bep tra. Cheñchamantoù bras a zo diwanet diwar-se.\nDivizet e oa bet gant renerezh France Télévisions, adalek ar 16 a viz Meurzh tremenet, ledanaat ar pellabour d’an embregerezh a-bezh evit gwareziñ yec’hed ar gopridi hag evit ma vefe an nebeutañ posubl a dud o labourat war e lec’hioù. Kement-mañ a zo bet graet evit digreskiñ ar riskl bezañ kontammet gant ar c’hCovid-19.\nEvit kas da benn e gefridi servij publik en enkadenn-mañ eo bet divizet gant chadennoù skinwel rannvroel France 3 kelaouiñ da gentañ, dre ar c’heleier boas pe dre ar genrouedad.\nA-benn gwareziñ yec’hed an implidi en deus divizet France 3 Breizh labourat a gevred gant France 3 Pays de la Loire ha France 3 Centre-Val de Loire. Ehanet eo bet gant skignañ holl abadennoù France 3 Bretagne, ar programmoù e brezhoneg en o zouez.\nN’hon eus morse paouezet hon engouestl e-keñver ar brezhoneg. Buan hon eus azasaet hor mont-en-dro evit talañ ouzh ar mare diaes-mañ oc’h implijout ar genrouedad e-lec’h ma gresk ar c’hinnig e brezhoneg bep bloaz. Adalek penn-kentañ ar bac’hadur hon eus aozet danvez puilh ha liesseurt evit ambrougañ ar vugale skoliataet en hentennoù divyezhek ha dre soubidigezh. Holl abadennoù Na petra ‘ta, diazezet war programm kelc’hiad 2 ha 3 an deskadurezh stad, a zo bet adembannet ha lakaet war-wel reoliek war hor rouedadoù sokial. Graet eo bet al labour-mañ e liamm gant an deskadurezh e brezhoneg.\nEvit ar re yaouank hon eus ivez kinniget filmoù bevaat evel Ar pevarad kerniel, Dimitri pe a nevez zo Ar Groufalo, Mab ar Groufalo pe c’hoazh Ar valeadenn war valaenn.\nHep disoñjal Bali Breizh, 300 abadenn enlinenn, teulfilmoù e brezhoneg hag an heuliad faltazi Fin ar Bed. Ouzhpenn 2600 eurvezh brezhoneg’zo bet sellet dre holl abaoe kreiz miz Meurzh.\nGant ar c’hoant sikour sevenadur Breizh hag ar gouelioù-meur (gwallgaset er mare-mañ ivez), hon eus kinniget ivez nozvezhioù sonerezh oc’h adskignañ abadennoù-meur evel ar Cyber fest-noz (100 000 seller) 4 peder nozvezh asambles gant Gouel etrekeltiek an Oriant, bep gwener e-pad miz Ebrel, gant 88 000 seller evit poent. Kinnigoù disheñvel d’ar skinwel « linennel » boas a gendalc’himp d’ober gant skipailh an abadennoù brezhonek a labour bemdez evit kinnig ar gwellañ abadennoù a c’heller d’hor sellerien war ar skinwel hag ar genrouedad.\nKerkent ha ma vo tu e vo skignet en-dro abadennoù ha keleier brezhonek asambles gant holl programmoù France 3 Breizh.\nKenderc’hel a reomp da ziorren ar c’hleweled gant raktresoù uhelek evel ar film faltazi Noz hag eil koulzad Fin ar Bed, dek rann dek munutenn hag a vo skignet en diskar-amzer ma c’hellomp.\nMont a ra war-raok al labour kaset da benn evit sikour ar re a zesk hor yezh hag ar vugale dreist-holl a-dreuz ar c’henlabour gant Ti embann ar Skolioù (TES-Canopé) war an abadenn Na petra ‘ta.\nKenderc’hel a rimp da vont davet ar vrezhonegerien gant stumm nevez an abadenn Bali Breizh. Eizh abadenn a zo o vezañ produet.\nPelloc’h ez imp c’hoazh gant ar c’henlabour frouezhus gant chadennoù skinwel ar broioù keltiek evit krouiñ danvez nevez evit difenn hor yezh ar re ra ganti.\nDiwallit ouzhoc’h, chomit er gêr\nPrevious articleEhpad : Qu’ils se taisent et qu’ils agissent !


Ur pennad Messalina zo ivez.\nValeria Messalina, a-wechoù Messallina pe Messalina hepmui, (war-dro 17/20 – 48) a oa un Impalaerez roman ha trede pried an Impalaer roman Claudius. Keniterv e oa d'an impalaer Neron, keviniantez d'an impalaer Caligula, ha gournizez d'an impalaer Augustus. Galloud ha levezon he devoa, ha brud a vuhez fall ha gwallskouerius. Iriennañ a reas a-enep d'he gwaz, tapet e voe, ha lakaet d'ar marv.\nValeria Messalina gant he mab Britannicus, Mirdi al Louvre\n1 Ar skridoù istorel\n2.2 Pried Claudius\n2.4 Gwall vrud\n3 He marv ha goude\n3.2 Gaius Silius\n3.3 Dizoloet an irienn\n3.5.1 Bugale Messalina\n4 He hendadoù\nAr skridoù istorelAozañ\nDaou skrid dreist-holl zo\nhini Tacitus, an Annales.\nMessalina a oa eil bugel, ha merc'h kentañ, Domitia Lepida ar Yaouankañ hag he c'henderv Marcus Valerius Messalla Barbatus.\nHe zad a oa mab da Marcus Valerius Messala Barbatus Appianus , anezhañ ur c'h- Claudius Pulcher a ouenn (mab da Appius Claudius Pulcher, konsul e 38 kent JK) advabet gant Marcus Valerius Messala, cos. suff. 32 kent JK. E vamm e oa Claudia Marcella Minor.\nBreur henañ Messalina, Marcus Valerius Messalla Corvinus, a vo konsul e 58. He mamm a oa bugel diwezhañ ar c'honsul Lucius Domitius Ahenobarbus hag Antonia Major. Domitia Lepida he doa ur c'hoar hag ur breur koshoc'h: Domitia Lepida an Henañ, ha Gnaeus Domitius Ahenobarbus.\nDomitius a oa kentañ pried Agrippina ar Yaouankañ, a vo impalaerez, ha tad krouer an impalaer Nero, ha gant se e oa Nero kenderv da Messalina daoust ma oa hi 17 vloaz koshoc'h. Mammoù-kozh Messalina Claudia Marcella hag Antonia Major a oa div hanterc'hoar. Claudia Marcella, he mamm-gozh a-berzh tad, a oa merc'h da Octavia, c'hoar Augustus dre he dimeziñ da Gaius Claudius Marcellus Minor. Antonia Major, mamm-gozh Messalina a-berzh mamm, a oa merc'h henañ Octavia dre he dimeziñ da Marcus Antonius, ha moereb e oa da Claudius.\nGanet e oa he zad e -12, ha gant brud e diegezh e c'halle bezañ engortoz da vezañ anvet da gonsul a-benn by 23. Ne voeket anvet da gonsul, ma kreder e varvas a-raok. He mamm a zimezas neuze d'ar c'honsul Faustus Cornelius Sulla Lucullus III, gourvab d'an diktatour Lucius Cornelius Sulla. Faustus ha Lepida o doe urmab war-dro ar bloaz 22, Faustus Cornelius Sulla Felix, lezvreur Messalina. Faustus a voe konsul e 52.\nGanet ha maget e voe Messalina e Roma moarvat. N'ouzer ket kalz tra eus he buhez a-raok hec'h eured da g-Claudius e 38.\nPe e 37 pe e 38 e timezas Messalina d'he c'henderv Claudius, a oa 48 vloaz neuze. E-pad renerezh an impalaer Caligula, kenderv dezhi ivez, hag a badas pevar bloaz (37-41), e oa ur vaouez pinvidik, a levezon, e lez he c'henderv.\nClaudius a oa eontr da Caligula, a-berzh e dad, ha brasoc'h-bras e levezon hag e vrud. Dimeziñ dezhi a reas Claudius evit kreñvaat al liammoù e diabarzh an tiegezh. Messalina a deuas neuze da vezañ lezvamm Claudia Antonia, merc'h da g-Claudius ha d'e eil pried Aelia Paetina.\nDaou vugel he doe Messalina :\no merc'h Claudia Octavia (ganet e 39 pe 40), a vo impalaerez, lezc'hoar ha pried kentañ an impalaer Nero;\nur mab, Britannicus (ganet e 41).\nD'ar 24 a viz Genver 41 e voe lazhet Caligula hag e diegezh gant iriennerien renet gant Cassius Chaerea, hag en deiz-se en-eeun, ar Warded praetorian a embannas Claudius da vout impalaer ha Messalina da vout implalaerez.\nMessalina a deuas da vout galloudusañ maouez a oa en Impalaeriezh roman penn-da-benn. Enorioù e-leizh a veze roet dezhi : gouel ofisiel e oa deiz he ganedigezh, delwennoù dezhi a voe savet er gwilerioù, gwir he devoa da azezañ er renk kentañ er c'hoarivaoù, evel ar vestalezed. Ar Sened a c'hoantae reiñ dezhi an tilt a "Augusta", met nac'het e voe kement-se gant Claudius.\nE 43 e voe un dibunadeg soudarded war an ton bras evit lidañ trec'h Claudius en Enez Vreizh. Messalina a deue da-heul e garr en ur c'harr all goloet hag a-dreñv dezhi e kerzhe ar jeneraled (Suetonius).\nEvel impalaerez he devoa levezon bras nemet diasur e oa he dazont. Claudius a oa kozhik, a c'halle mervel trumm, hag he mab Britannicus a vije impalaer neuze, nemet yaouankik e oa c'hoazh. Evit en em ziwall ha suraat dazont he bugale e klaskas Messalina tennañ kuit diwar o hent kement hini a c'halle bezañ un dañjer bennak. E-touez an dud feal da Messalina e oa ar c'honsul Lucius Vitellius an Henañ en devoa goulennet bezañ aotreet da dennañ he botoù dezhi. Dre ma oa dall an impalaer Claudius gant ar garantez ouzh e wreg e oa aes da Messalina c'hoari gantañ evel ma kere, hag e lakaat da harluañ pe da lazhañ neb a gare. kement-se a c'hoarvezas gant ar prederour roman Seneca ar Yaouankañ; nizezed Claudius, Julia Livilla ha Julia; Marcus Vinicius (pried Julia Livilla); ar c'honsul Gaius Asinius Pollio II (gwelout Vipsania Agrippina), Poppaea Sabina goshañ (mamm an Impalaerez Poppaea Sabina, eil pried Neron), ar c'honsul Decimus Valerius Asiaticus ha Polybius. Claudius a oa brudet da vezañ aes da dreiñ-distreiñ gant e wragez ha tud disklavet.\nUr skouer anavezet mat da ziskouez e klaske Messalina kaout an dizober eus he c'hevezerezed a voe pa zistroas Agrippina ar Yaouankañ eus hec'h harlu goude ar 14 a viz Genver 41. Agrippina a oa nizez da g-Claudius, merc'h d'e vreur Germanicus hag emzivadez. Kompren a reas Messalina e c'halle mab Agrippina, Lucius Domitius Ahenobarbus (a vo an impalaer Neron) bezañ war-hent he mab-hi ha kas a reas muntrerien da grougañ Neron e-pad e gousk-aez. padostajont eus e fled e weljont un dra a gredas dezho e oa un naer e-kichen e c'houbenner, ma tec'has ar wazed gant ar spont. War a seblant ne oa nemet ur c'hroc'hen-naer.\nUr gwall boltred a ra Tacitus ha Suetonius eus Messalina. Dismegañsus e oa, dichek, kriz, pizh, diroll he c'hoantegezhioù, nimfomaniak, marteze abalamour d'an doare fall ma oa bet savet. Kalz maouezi a oad hag a renk ganti a veze o c'hoari an diaoul hag e bevar, met evelti ne oa ket nemeur diouzh krediñ an daou istorour.\nUn istor zo brudet diwar he fenn ma kenstrivas gant ur c'hast a-hed un nozvezh gasterezh. Kement-se a deu eus Levrenn X Istor naturel Plinius an Henañ ma kont an oberour e padas 24 eur o c'henstrivadeg hag e c'hounezas Messalina gant 25 gwaz. Ne lavar ket Plinius anv ar vaouez all, met e 1640 e voe anvet Scylla gant ar barzh saoz Nathaniel Richards en e levr The Tragedy of Messalina, Empress of Rome, embannet e 1640. Ha Robert Graves en e romant Claudius the God a lavar Scylla anezhi ivez.\nHervez ar skridoù roman e ouie c'hoari gant c'hoantoù ar c'horf da gadarnaat he galloud, e rene ur fouzhlec'h dindan ur falsanv, hag e aoze orgedoù evit ar maouezed a renk uhel, e kemere perzh er politikerezh hag e ouie gwerzhañ he levezon d'ar Romaned pinvidik ha d'an estrenien.\nDisfiz a c'haller kaout koulskoude rak alies e veze implijet arguzennoù reizhel d'ober brud fall d'ar maouezed war-dro ar galloud. Hiziv-an-deiz n'eo sklaer c'hoazh na petra a oa gwirvoud ha na petra a oa bet ijinet evit louzañ Messalina.\nHervez ar Flemmgan VI gant Juvenal, e laboure Messalina en ur fouzhlec'h dindan an anv Lycisca, pe ar Vleizez. Engravadur gant Agostino Carracci, e dibenn ar XVIvet kantved.\nJuvenal ivez a sko bazhadoù ganti en e Flemmgan VI :\nrespice riuales diuorum, Claudius audi\net cellam uacuam atque suam: tunc nuda papillis\net lassata uiris necdum satiata recessit,\nSellit eta ouzh kevezerien an Doueed, selaouit petra a rankas Claudius\ngouzañv. Kerkent ha klevet he gwaz ganti o roc'hal\ne wreg - an impalaerez-gast-se - a grede kavout gwell ur vatarasenn\nen ur marchosi eget he gwele er palez, a c'houlenne degas he mantell-noz\nkabellek hag a haste kuit, ur vatezh hepmui ganti.\nNeuze, he blev du kuzhet dindan ur berukenn meleganez,\nez ae war-eeun d'he fouzhlec'h, ma oa tomm ar c'hozh golc'hedoù\nhag he c'hellig c'houllo miret eviti. Amañ, en he noazh, ganti alaouret\nbegoù he bronnoù, e plede gant he labour, dindan an anv a "Blac'h-Bleiz",\no tispakañ ar c'hof a roas bod dit, Britannicus uhelouenn.\nDegemer c'hwek a rae da bep pratik, goulenn arc'hant diouzhtu,\nand absorb all their battering - hep sevel biskoazh.\nRe abred e kasas mestr ar fouzhlec'h ar merc'hed kuit :\nhi a chomas tre betek an diwezh, an diwezhañ atav da vont,\nhag a sachas he flutoù, glac'haret, ken tomm he forzh atav,\ndiviet gant ar wazed, pell a vezañ bet he gwalc'h avat,\nhe divjod duet gant moged al lampoù, hudur, o kas ganti d'ar gêr,\nd'he gwele impalaerel, flaer ar fouzhlec'h.\nValeria Messalina gant he bugale, Britannicus ha Claudia Octavia\nE 47 e voe aozet C'hoarioù ar C'hantved da lidañ 800vet bloavezh diazezidigezh Roma, ha gant he mab Britannicus edo Messalina oc'h arvestiñ outo. Eno ivez e oa Agrippina ar Yaouankañ gant he mab, Lucius Domitius Ahenobarbus (Neron). Agrippina ha Nero a voe saludet gant an engroez gwelloc'h eget Messalina ha Britannicus. Kalz a dud a oa krog da gaout truez ouzh Agrippina, abalamour d'ar poanioù gouzañvet en he buhez. Sede moarvat deroù diskar poblegezh Messalina.\nUn tamm diwezhatoc'h er bloavezh-se e teuas Messalina da vezañ troet he fenn gant ar senedour roman Gaius Silius, a oa dimezet da Junia Silana (c'hoar da bried kentañ an impalaer Caligula, Junia Claudilla. Messalina ha Silius a oa serc'hed ha Messalina a redias Silius da derriñ e zimeziñ.\nKompren a reas Silius e peseurt dañjer e oa en em lakaet. Messalina ha Silius a iriennas lazhañ an impalaer, ha Messalina en sikourfe da vezañ impalaer e-lec'h Claudius. Divugel e oa Silius ha prest e oa da advabañ Britannicus.\nDizoloet an iriennAozañ\nA-greiz ma oa Claudius en Ostia, oc'h ensellout ar sevel-listri er porzh e teuas e zisklavad Tiberius Claudius Narcissus da gemenn dezhañ e oa Messalina ha Silius oc'h aozañ e vuntrañ. Messalina a deuas da Ostia gant he bugale, oc'h esperout komz ouzh he fried Claudius; met Claudius en doa kuitaet Ostia a-raok ma oa-hi erruet. Narcissus en devoa daleet Messalina, da glask mirout outi da welout Claudius.\nMessalina, hervez Toulouse-Lautrec, 1900-1901, Country Museum of Art, Los Angeles, California, SUA\nClaudius a c'hourc'hemennas lazhañ Messalina ha Silius e 48. Edo Messalina, en e eurioù diwezhañ, e Liorzhoù Lucullus. Gant he mamm Domitia Lepida edo Messalina o prientiñ he goulenn ouzh Claudius.\nPa oa brud ha levezon Messalina en o barr e oa savet rev etre ar vamm, Domitia Lepida, hag ar verc'h, Messalina, ma oa bet troc'het an darempredeoù etreze. Truez he devoa Lepida ouzh he merc'h avat, ha chom a reas ganti. Lavarout a reas dezhi: Echu eo da vuhez, ne chom dit d'ober nemet ur fin dereat. Un ofiser hag un den disklavet a deuas da desteniekaat e oa marvet. An disklavad a daolas kunujennoù dezhi tra ma chome digomz an ofiser. Roet e oa bet dezhi da zibab etre en em lazhañ pe bout lazhet. Met aon he devoa d'ober, ha neuze e voe dibennet gant an ofiser. Laosket e voe ar c'horf gant he mamm. E-keit-se e oa Claudius o korfata. pa voe kemennet dezhañ marv e wreg Messalina ne ziskouezas ket bout glac'haret met goulenn a reas gwin adarre.\nEn deizioù goude he marv, ne ziskouezas ket Claudius bezañ fuloret na glac'haret, na plijet pe displijet. Ar re nemeto a ouelas dezhi eo he bugale. Gourc'hemenn a reas Sened Roma ma vije diverket hec'h anv eus kement lec'h ha ti foran, ha distrujet an delwennoù dezhi.\nD'ar 1añ a viz Genver 49 ec'h addimezas an impalaer Claudius d'he nizez Agrippina ar Yaouankañ. Strivañ a reas e bedervet pried da skarzhañ diouzh allez kement den a gave leal ouzh eñvor Messalina. Ober a reas d'he gwaz ha eontr advabañ he mab, Lucius Domitius Ahenobarbus, hag e zibab evel hêr ha danvez-impalaer, e-lec'h Britannicus, mab Messalina. Dont a reas da vezañ anavezet evel Nero Claudius Caesar Drusus Germanicus, pe Nero.\nE 55 e voe kontammet Britannicus e kuzh, war urzh Neron.\nNero a zimezas da verc'h Messalina, Claudia Octavia, er bloaz 53. Lazhet e voe Claudia Octavia er bloaz 62 abalamour da Neron da c'hallout dimeziñ da Poppaea Sabina. Mamm Poppaea, marvet e 47, a oa marvet abalamour da itrikoù Messalina.\nMessalina, ur c'hoarigan gant ar sonaozour veneziat Carlo Pallavicino e 1680, diwar-benn Valeria Messalina.\nKaoz zo eus Messalina e romantoù Robert Graves I, Claudius, ha Claudius the God, skrivet e 1934–35. Poltredet eo Messalina evel ur grennardez pavoe dimezet.\nUn heuliad filmoù skinwel saoz anvet I, Claudius zo bet tennet eus ar romantoù, ha skignet gant ar BBC e 1976, ha Sheila White an hini a zo Messalina .\nOuzhpenn an heuliad filmoù tennet eus oberennoù Graves eo bet diskouezet Valeria Messalina aliezik er filmoù, hag un toullad aktourezed o deus kemeret perzh en advrudañ an impalaerez diroll:\nMaria Caserini e 1910 er film italian digomz Messalina, renet gant Enrico Guazzoni.\nRina De Liguoro e 1922 er film italian digomz Messalina, renet gant Enrico Guazzoni.\nMaría Félix e 1951 er film italian Messalina, renet gant Carmine Gallone.\nSusan Hayward e 1954 er film Demetrius and the Gladiators, ur pennad faltazi ma weler Messalina o kemmañ hag o treiñ da gristenez .\nBelinda Lee e 1960 er film Messalina, Venere imperatrice.\nAnneka Di Lorenzo e 1979 er film Caligula.\nJennifer O'Neill en heuliad-skinwel A.D. Anno Domini e 1985.\nKelly Trump e 1996 er film Messalina, renet gant Joe D'Amato.\nSonia Aquino e 2004 er film skinwel Imperium: Nero.\nAr skrivagner gallek Alfred Jarry en deus skrivet ur romant anvet Messalina (deuet da vout The Garden of Priapus e saozneg) diwar-benn ar mojennoù steuet diwar he fenn.\nEn e levr Le Surmâle ez eus anv anezhi ivez.\nArabat klask tamm gwirionez istorel ebet en daou levr-se, frouezh faltazi diroll Jarry.\nE The Wheel of Time, gant Robert Jordan, eo anvet ar Forsaken Mesaana zo diwar Messalina.\nEr romant Ar Mestr ha Marc'harid, gant Mikhail Bulgakov, emañ Messalina o tañsal e fest-noz Satan.\nE Jane Eyre, gant Charlotte Brontë, e komz an aotrou Rochester eus e wreg hag e lavar ez eo e Indian Messalina.\nE Gwener ar Foulinennoù gant Leopold von Sacher-Masoch, eo moereb an daneveller an hini a zihunas c'hoantegezhioù an daneveller ha Messalina a zo graet anezhi.\nE-barzh The Last Don gant Mario Puzo ez eus an eus ur film anvet "Messalina" diazezet war nozvezh kur-noz an impalaerez.\nE-barzh ar romant Snuff gant Chuck Palahniuk ez eus anv meur a wech eus c'hoariadennoù-gwele Messalina, ha dreist-holl eus he c'henstrivadeg gant Scylla,\nMélanie Quentin, Messaline (2000).\n↑ Prosopographia Imperii Romani V 89\n↑ Prosopographia Imperii Romani, stemma p. 363\n↑ Levick, Claudius, p. 54\n↑ Barrett, Agrippina, p. 233\nAdtapet diwar « https://br.wikipedia.org/w/index.php?title=Valeria_Messalina&oldid=1855678 »


Pajenn:Sales - Introduction d’ar Vuez devot.djvu/335 - Wikimammenn\nPajenn:Sales - Introduction d’ar Vuez devot.djvu/335\nar ravissamanchou e deoue quellies a veich, pere ne ouent roet dezi martese nemet e recompans eus an humilite, eus ar soumission hac eus ar simplicite-se. Chetu ama he meditation hac he reflexion er servichou dister-se, pa veze o prepari e vouet d’he Zad, e quemere en he speret evel pa er grase evit hor Salver, evel ur Santes Martha, o consideri he Mam e plaç an Itron Varia, hac he Breudeur e plaç an Ebestel ; hac er fæçon-se en em gourage da servicha en he speret an oll gourtisanet celestiel, hac en em lequea da ober ar servichou dister-se gant un douçder vras, abalamour ma c’houie ervat oa volontez Doue quemense : lavaret em eus an exempl-mâ, Philotee, evit ma c’houiot peguen important eo dressi ervat hon oll actionou da servich Doue, peguer vil ha peguen dister bennâc e c’hallent beza, oc’h o ober oll er guel da blijout d’e Vajeste divin.\nEvit quemense ho cusulian hac hoc’h exhortàn muia ma ze possibl din da imita ar vaoues cre-hont pehini a so bet quer meulet gant ar fur Salomon hac ar represant un ene mad ha pehini, evel en deveus lavaret, a laquea he dourn da ober traou cre, traou bras ha traou caer, ha cousgoude ne lese quet na neze ha na droe ar verzid. He dourn e deveus impliget e traou cre, eme ar Fur, hac he bisitat o deveus quemeret ar verzid.\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/335&oldid=102857 »\nKemmoù diwezhañ degaset d'ar bajenn-mañ d'an 10 Mez 2017, da 18:37.


Pajenn:Perrot - Bue ar Zent.djvu/589 - Wikimammenn\nPajenn:Perrot - Bue ar Zent.djvu/589\nkenn a reas dioustu diwar e loen evit mont da rei d’ezi an absolven. Pa deuas diouz ar gwele, ar re a oa gantan a lavaras d’ezan en devoa tapet laou : « An dra-ze, emezan, gant eur mousc’hoarz, eo perlez ar beorien. »\nPrezek a rê gant kement a nerz, ma c’honeze ar bec’herien, ma sklerae an heretiked ha ma konvertise ar Judevien.\nMervel a reas en Brigdol, en bro e gavel, d’an 19 a viz eost 1297, kurunen e drede bla warn-ugent o vleunian war e dal.\nWar e c’houlenn, e gorf a oe sebeliet en manati Sant-Fransez Marseilh. Miraklou dispar ha diniver a c’hoarvezas e-tal e ve, ha Yan XXII a lakas e hano war roll ar zent, er bla 1317, ugent vla hepken goude e varo.\nE vamm a veve c’hoaz er mare-ze, hag a c’hallas pedi he mab savet war an ôter.\nAn eurvat a zall hag a vêv an ene ; lakat a ra ac’hanomp da ankouat an Otrou Doue ha d’en em ankouat hon unan ; gwasat ha krenvat a ra hon zechou fall ; en hon spered e vag an orgouilh, hag en hon c’halon, eur garante direiz ac’hanomp hon unan.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/589&oldid=140875 »


Kaozeal:Azoniad hangaezivig arzeuat - Wikipedia\nKaozeal:Azoniad hangaezivig arzeuat\nNe gomprenan ket penaos eo savet an teskanv-mañ: Azoniad hangaezivig arzeuat a rankfe reiñ AHA ha neket HAZA, neketa?--Trec'hlid mitonet 23 Mez 2011 da 10:30 (UTC)\nKlasket em boa aze, gant ar ger SIDA. "Azoniad hangaezivig arzeuat" pe "HAZA" pe an daou, am eus kavet er wiki er pennadoù Hijraed, Stevell ha Christophe Honoré ivez. N'am eus ket furchet pelloc'h. Gwendal 23 Mez 2011 da 13:00 (UTC)\nA-du emaon gant Trec'hlid mitonet AHA 'vefe gwell evel berradur. Mat e vefe kaout daveoù evit ur ger evel hennezh. War ar gwiad, ne gaver anezhañ nemet er wikipedia brezhoneg. Daoust ha dont a ra eus levrioù Preder hag e pelec'h ? Peurliesañ e vez graet gant sida, HIV pe VIH evit doare e brezhoneg, pa glasker war google. --Kadwalan 24 Mez 2011 da 15:41 (UTC)\nE Lavar 09 emañ an displegadenn, p. 375. Lenn a reer kement-mañ, skrivet gant Guy Etienne : "kenaozet em eus HAZA (hangaezivig arzeuat), aes da zistagañ, koulz ha da zeverañ... Hevelep hent am eus heuliet evit luniañ anvad ar viruz : VIHAD (viruz an hangaezivig arzeuat denel)" (VIH, virus de l'immunodéficience humaine acquise). Llydawr 25 Mez 2011 da 12:20 (UTC)\nEvit Kenderc'hel gant an enklask, kavout a ran e Geriadur kreizenn ar geraouiñ Diwan : SIDA (syndrome d'immuno défficience acquise) médecine SIDA (Sindrom a Immuno Digresk Akuizitet) g. Din ez eo sklaer hag aes ober gantañ e-kichen egile. Hag e kembraeg hevez geriadur ar BBC Acquired Immune Deficiency Syndrome [AIDS] , n , Syndrom Diffyg Imiwnedd Caffaeledig () ; AIDS , n , clefyd AIDS () --Kadwalan 1 Gou 2011 da 12:45 (UTC)\nAdtapet diwar « https://br.wikipedia.org/w/index.php?title=Kaozeal:Azoniad_hangaezivig_arzeuat&oldid=999366 »\nKemmoù diwezhañ degaset d'ar bajenn-mañ d'an 1 Gou 2011, da 12:45.


Kensonenn logigoù - Wikipedia\nEr yezhoniezh e vez implijet an termen kensonenn logigoù (saoz.: alveolar consonant) war dachenn ar fonetik hag ar fonologiezh evit komz eus ur gensonenn ganti an dent da lec'h distagañ pennañ, da lâret eo e stok pe e tosta penn an teod ouzh al logigoù dent, etre an dent hag ar staon.\nAlies a-walc'h e ra yezhoù ar bed pe gant kensonennoù dent (evel e spagnoleg) pe gant kensonennoù logigoù. E meur a yezh indezek avat, en o zouez ar sañskriteg hag an hindeg e reer gant rummadoù fonemennek logigoù ha dent.\nN'eus arouezenn ispisial ebet evit treuzskrivañ kensonennoù logigoù en ur mod disheñvel diouzh ar c'hensonennoù dent ha mar bez ezhomm merkañ al lec'h distagañ resis e ranker ober gant sinoù diakritek skrivet dindan an arouezennoù hag a dalvez evit skrivañ kensonennoù dent, da skouer [s̪, t̪, n̪, l̪] keit ha ma talvez an arouezennoù hep sin diakritek ebet evit merkañ ar c'hensonennoù logigoù.\nSetu ar c'hensonennoù logigoù pennañ gant bep o arouezenn hervez reolennoù treuzskrivañ al lizherenneg fonetikel etrebroadel:\nlogigoù dre fri saozneg run [ɹʷɐn] "redeg"\nlogigoù dre serriñ divouezh saozneg tap [tʰæp] "tuellenn"\nlogigoù dre serriñ mouezhiet saozneg debt [dɛt] "dle"\nlogigoù dre daravat divouezh saozneg suit [sut] "dilhad klok"\nlogigoù dre daravat mouezhiet saozneg zoo [zu] "zoo"\nlogigoù dre fic'hal divouezh alamaneg zeit [ʦaɪt] "amzer"\nlogigoù dre fic'hal mouezhiet italianeg zucchero [ˈʣukkero] "sukr"\nlogigoù dre daravat a-gostez divouezh kembraeg Llwyd [ɬʊɪd] "gris"\nlogigoù dre daravat a-gostez mouezhiet zouloueg dlala [ˈɮálà] "c'hoari"\nlogigoù dre dostaat saozneg red [ɹʷɛd] "ruz"\nlogigoù dre dostaat a-gostez saozneg loop [lup] "kildroenn"\nalveolar flap spagnoleg pero [peɾo] "met"\nlogigoù dre stlakat a-gostez (mouezhiet) vendaeg [vuɺa] "digeriñ"\nlogigoù dre froumal (mouezhiet) spagnoleg perro [pero] "ki"\nlogigoù dre strakal (divouezh) jiorjeg ტიტა [tʼitʼa] "tulipezenn"\nlogigoù strakal dre daravat (divouezh) amhareg [sʼɛɡa] "gras"\nlogigoù dre entarzhañ (mouezhiet) vietnameg đã [ɗɐː] merk an dremenet\nklik kostez logigoù namaeg ǁî [kǁĩĩ] "divizet"\nAdtapet diwar « https://br.wikipedia.org/w/index.php?title=Kensonenn_logigoù&oldid=1923282 »


Festival Mat Max\nAr skolajidi a-bezh a zo bet da arvestiñ ouzh ur sonadegig "prevez" e sal Max Jacob e penn-kentañ an abardaevezh. Mar plij ! ;) Ar strollad Modkozmik asambles gant Régis Huiban o deus kinniget deomp un nebeud tonioù. A-hed ar sizhun...\nUnan, daou, tri ... Boum!!!\nDañset ha dañset hon eus c'hoazh dec'h da noz e-kerzh ar boum. Macarena, dañsoù eus ar c'hiz ha ... "Cercle circassien"! Skolajidi zo o deus ijinet ur gorollerezh. Hag ar gasourien ivez o deus dañset Evit ul lodenn eus an diabarzhidi...\nUr genstrivadeg pokemon a zo bet lañset digwener tremenet. An holl dud a c'helle kemer perzh. Betek dec'h o doa evit kas d'ar vuhez-skol tresadenn ul loen faltaziek ijinet ganto. Prizioù a zo bet roet ar mintin-mañ d'an tresadennoù...


Pajenn:Le Gonidec - Bibl Santel pe Levr ar Skritur Sakr, eil levr.djvu/415 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/415\nzék paner leûn gan̄d ann dilerc’h eûz ar bara hag eûz ar pésked.\n44. Hôgen eûz ar ré hô doa debret éz oa pemp mil dén.\n45. Ha kerken̄t Jézuz a rédiaz hé ziskibled da biña er vâg, évit m’az ajen̄d enn hé raok enn tu all d’al lagen étrézék Betsaida, é-pâd ma kasché-kuîd ar bobl.\n46. Ha pa en doé hô c’haset-kuît, éz éaz war eur ménez évit pidi.\n47. Ha pa oé deûed ar pardaez, ar vâg a ioa é-kreiz ar môr, hag hén̄ a ioa hé-unan war ann douar.\n48. Ha pa wélaz anézhô ô kaout béac’h ô roen̄via (râg ann avel a ioa énep d’ézhô), war-drô ar pévaré dihun eûz ann nôz, é teûaz étrézég enn-hô ô kerzoud war ar môr : ha c’hoan̄t en doa d’hô diaraogi.\n49. Hôgen hî pa weljon̄d anézhan̄ ô kerzout war ar môr, é venjon̄t pénaoz é oa eunn teûz, hag en em lékéjon̄t da c’harmi.\n50. Râg holl é wéljon̄d anézhan̄, hag hô doé spoun̄t brâz. Hôgen kerken̄t é komzaz out-hô, enn eul lavarout : hô pézet fisian̄s, mé éo, na spoun̄tit két.\n51. Hag é piñaz gan̄t-hô er vâg, hag ann avel a baouézaz. Ha kémen̄t-sé a souézaz c’hoaz muioc’h anézhô.\n52. Râk n’hô doa két gréad a évez out burzud ar baraou, kenn dall é oa hô c’haloun.\n53. Ha goudé béza treûzed al lagen, é teûjon̄d é douar Jénézaret, hag é touarjôn̄d énô.\n54. Ha pa oen̄d éad er-méaz eûz ar vâg, tûd ar vrô a anavézaz anézhan̄ râk-tâl (G).\n55. Hag ô véza réded dré ann holl vrô, é téraoujon̄d digas war hô gwéléou ar ré-glan̄v diwar-drô, el léac’h ma kleven̄t é oa Jézuz.\n56. Hag é pé léac’h-bennâg ma ’z éa, pé er bourc’hiou, pé er c’heriou, pé er gwikou, é lékéan̄t ann dud-klan̄v war leûr-géar, hag é péden̄t anézhan̄ da aotréa ma helljen̄t hép-kén steki out penn-piḻ hé zaé : ha kémen̄d hini a stoke out-han̄ a vézé paré.\n1. Neûzé ar Farizianed ha lôd euz ar Skribed, péré a zeûé a Jéruzalem a iéaz d’hé gavout.\n2. Ha pa wéljon̄d lôd eûz hé ziskikled péré a zebré bara, gan̄d daouarn dic’hlan, da lavaroud eo, héb béza hô gwalc’het, é tamaljon̄d anézhô.\n3. Rag ar Farizianed, hag ann holl Iuzevien na zebron̄t két, héb béza aliez gwalc’hed hô daouarn, évit mirout kéménnadurézou a-c’hénou ar ré gôz.\n4. Ha pa zeûon̄d eûz ar marc’had, na zebron̄t két, héb béza en em walc’het. Kalz traou all a zô péré a dléon̄d da virout, diouc’h ar c’héménnadurézou a-c’hénou : gwalc’hi ar c’hôpou, ar pôdou, al listi arm hag ar gwéléou.\n5. Hag ar Farizianed, hag ar Skribed a lavaraz d’ézhan̄ : Pérâk da ziskibled na viron̄t-hi két kéménnadurez a-c’hénou ar ré gôz ? Pérâg é tebron̄t-hi bara héb béza gwalc’hed hô daouarn ?\n6. Hôgen hén̄ a respoun̄taz hag a lavaraz d’ézhô : Diouganet mâd en deûz Izaiaz diwar hô penn, pilpouzed, diouc’h ma eo skrivet : Ar bobl-man̄ a énor ac’hanoun a-c’hénou, hôgen hô c’halonn a zô pell diouz-in.\n7. Hôgen enn-aner eo éc’h énoron̄t ac’hanoun ô teski lézennou ha gourc’hémennou ann dûd.\n8. Râg ô lézel gourc’hémenn Doué, é mirit kéménnadurez a-c’hénou ann dûd, ô walc’hi al listri arm, hag ar c’hôpou, hag oc’h ôber kalz traou all hén̄vel ouc’h ar ré-man̄.\n9. Hag é lavaraz c’hoaz d’ézhô : Tûd vâd oc’h pa dorrit gourc’hémenn Doué, évit mirout hô kéménnadurez hoc’h-unan.\n10. Râk Moizez en deûz lavaret : Énor da dâd ha va vamm. Hag ivé : Piou-bennâg a zrouk-pédô gan̄d hé dâd, pé gan̄d hé vamm, a dlé béza lékéad d’ar maro.\n11. Hôgen c’houi a lavar : Ma lavar eunn dén d’hé dâd pé d’hé vamm, Korban, da lavaroud eo, pép rô a zeûi ac’hanoun, ra vézô talvoudek d’îd :\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/415&oldid=154882 »\nKemmoù diwezhañ degaset d'ar bajenn-mañ d'an 23 Her 2019, da 17:38.


Pajenn:Morvan - Buez ar Zent, 1894.djvu/520 - Wikimammenn\nPajenn:Morvan - Buez ar Zent, 1894.djvu/520\ngaer var ann humilite : « — Rouaned ar bed-ma, emezhan, hag ar re a zo e penn ar boblou, a ra ho mistri d’ar re a zo dindanho ; evidhoc’h-hu, arabad e d’ehoc’h ober evelse. Mes ann nep ac’hanhoc’h a fell d’ezhan e ve savet eunn deiz dreist ar re all a dle brema beza ho zervicher, hag ann nep en deuz c’hoant da veza eunn deiz ar c’henta a dle brema en em zelc’her er renk izela. »\nGoude m’oa diskennet ar Spered-Santel var ann Ebestel ; sant Jakez a brezegaz ann Aviel er Judee gant kalz a frouez, ha goudeze ez eaz d’ar Spagn. Ne jomaz ket pell eno ; mes, keit ha ma oue, e c’hounezaz eunn nebeut hiniennou da feiz Jezuz-Krist, ha seiz euz ar re-ma a oue sakret divezatoc’h gant ann abostol sant Per, hag a deuaz da veza ann eskibien genta euz ar vro-ze.\nO veza distro da Jerusalem, ar Zant a reaz da zaou zorser braz, ho hano Philet hag Hermojenes, anaout ar virionez euz ar relijion gristen. Hogen, dija araok ann dra-ma, ar Iuzevien o devoa kaz outhan ; mes divar neuze o devoue muioc’h c’hoaz, hag evit ober plijadur d’ezho ar roue Herodes-Agrippa a goundaonaz ann abostol kalounek da veza dibennet.\nAnn hini en doa kroget ennhan da genta evit he lakaat etre daouarn Herodes en em ziskleriaz kristen he-unan o velet pegen laouen oa o vont d’ar maro. En em strinka a eure da dreid ar Zant enn eur c’houlenn pardoun, hag ann Abostol a bokaz d’ezhan en eur lavaret : « — Ar peoc’h ra vezo ganehoc’h ! » Prest goude e ouent merzeriet ho daou er bloaz 44 goude donedigez hor Zalver.\nKorf sant Jakez a oue enterret e Jerusalem ; mes digaset eo bet a-c’houdevez da gear Kompostell e Spagn, ha di ez a tud da bardouna euz a gement korn zo er bed katholik.\nJezuz-Krist a gasaz sant Jakez ganthan var menez Thabor ; mes divezatoc’h her c’hasaz ganthan ive d’ar jardin Olived. Var menez Thabor e tiskouezaz d’ezhan ar sked dudiuz euz he c’hloar er baradoz, hag er jardin Olived e reaz d’ezhan beza test euz he anken hag euz he angouni. Setu aze petra ra Doue peurvuia e kenver he vrasa mignou-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/520&oldid=137738 »


Buhez ar Sent/1912/Mari-Madalen - Wikimammenn\nBuhez ar Sent/1912/Mari-Madalen\n◄ Tenenan Mari-Madalen Apolliner ►\nMari-Madalen, ganet en Bethani, c’hoar da Vartha ha da Lazar, a oa en em gollet gant he danve hag he gened ; pec’herez divez, êt oa ar vrud anezi dre bevar c’horn ar vro ; mes eun devez e welas Jezuz, kaeran bod lili a zigoras e vleuniou en draouien-man, hag e savas da vont d’e gaout da di Zimon al lor, elec’h ma oa o leinan ; stoui a reas d’e dreid, o gwalc’hi a reas gant he daerou ; o sec’han a reas gant he bleo ; o gelei a reas gant louzou c’houez vat, ha pa zavas, daoulagad Hon Zalver a baras laouen war he ene neveaet.\nKoulskoude, an ozac’h en devoa pedet Jezuz da zont d’e di, o welet ar pez a dremene, a lavare ennan e-unan :\n— Ma vije bet heman eur profed, en dije gouezet peseurt plac’h a douch outan, rak eur bec’herez eo.\nHa Jezuz a respontas hag a lavaras d’ezan :\n— Simon, eun dra am eus da lavaret d’ec’h. Hag hen a respontas :\n— Mestr, lavaret.\n— Eun den a oa dleour d’ezan daou-all, unan aneze a dlee d’ezan pemp kant diner, hag egile hanter-kant.\n» O vezan n’o devoa ket peadra da baean anezan, e roas diskarg d’eze o-daou. Piou a garo anezan ar muian ? »\n— An hini, marvat, a zo pardonet d’ezan ar muian. Jezuz a lavaras d’ezan :\n— Barnet mat ho peus !\nHag o trei ouz ar plac’h, e lavaras da Zimon :\n— Ha c’houi a wel ar plac’h-ze ? Deut on en ho ti ha n’hoc’h eus ket roët a zour d’in evit gwalc’hi ma zreid ; mes houman he deus douret ma zreid gant he daerou hag o sec’het gant he bleo.\n» N’hoc’h eus ket roët eur pok d’in ; mes hi, abaoue m’eo deut, n’he deus ket paouezet da bokat d’am zreid.\n» N’hoc’h eus ket skuilhet a eol war ma fenn ; mes hi he deus skuilhet louzou c’houez vat war ma zreid.\n» Setu perak me lavar d’ec’h : kalz pec’hejou a zo pardonet d’ezi, abalamour m’he deus bet eur garante vras. An hini a zo pardonet d’ezan nebeutoc’h a gar nebeutoc’h. »\nHa Jezuz a lavaras d’ar plac’h :\n— Ho pec’hejou a zo pardonet d’ec’h.\nHag ar re a oa ouz tôl gantan a ’n em lakas da lavaret enne o-unan :\n— Piou eo heman a bardon memes ar pec’hejou ?\n— Ho fe he deus sovetaet ac’hanoc’h. Et en peuc’h .\nDiwar neuze, Mari-Madalen a deuas da vezan ar zantez vras a garomp, abalamour drezi ec’h anavezomp sempladurez an den ha trugare an Otrou Doue.\nHe dudi oa heuilh Jezuz-Krist, ha ne skuize ket ouz e selaou ; ha Jezuz-Krist, diouz e du, pa dremene dre Vethani, o vont pe o tont eus Jeruzalem, a rê bepred e ziskenn en he zi.\nO welet anezan goullo, e teuas d’ar red da zigas ar c’helou d’an Ebestel hag e tizroas adarre d’al liorz, ha ne baoueze da ouelan, abalamour ne oa mui korf he mestr el lec’h ma oa bet laket.\nEpad ma ouele, e plegas hag e sellas er be. Hag e welas daou êl, gwisket en gwenn, a oa azezet el lec’h ma oa bet gourvezet korf Jezuz, unan en plas ar penn hag eun all en plas an treid.\nLavaret a rejont d’ezi :\n— Gwreg, perak e ouelet-hu ?\n— Abalamour, emezi, o deus kemeret ma Otrou, ha n’ouzon ket pelec’h o deus laket anezan.\nGoude bezan lavaret an dra-ze, e tistroas war he c’hiz hag e welas Jezuz en e zav, hep gouzout oa hen. Jezuz a lavaras d’ezi :\n— Gwreg, perak e ouelet-hu ? Piou a glasket ?\nHi, o kredi oa perc’hen al liorz, a lavaras d’ezan :\n— Ma ’z eo c’houi eo ho peus kemeret anezan, leveret d’in pelec’h ho peus hen laket, ha me hen c’haso ganin.\nJezuz a lavaras d’ezi :\n— Mari !\nHa hi, o tistrei, a lavaras d’ezan :\n— Rabboni ! da lavaret eo : Otrou !\n— N’eo ket mat d’ec’h touch ouzin. An hevelep hini on bepred, rak n’on ket dizroet c’hoaz da gaout ma Zad.\n» Et da gaout ma breudeur ha leveret d’eze : « Pignal a ran hepdale da gaout ma Zad hag ho Tad, ma Doue hag ho Toue. » \nGoude ma pignas Hon Zalver en nenv, e oe harluet gant he c’henvroïz, hag e teuas d’ar Baum Santel, da gichen Marseilh, da dremen an tregont vla divezan eus he bue ; eno e kastizas he c’horf dre binijennou skrijus hag eno e tremenas, evit mont da welloc’h bro, da welet ha da glevet adarre he muian-karet.\nAn disteran tra a stok ouz an den a ra d’ezan kouezan. An den, daoust pegen bras lamm a c’hall kât, a ve kinniget bepred an dorn d’ezan da zevel, gant Doue ; gwaz a ze d’ezan ma chom da vreinan en hudurnez !\n↑ Sant Lukas, VII. 39, 50.\n↑ Sant Yan XX.\nAdtapet diwar « https://br.wikisource.org/w/index.php?title=Buhez_ar_Sent/1912/Mari-Madalen&oldid=38014 »\nKemmoù diwezhañ degaset d'ar bajenn-mañ d'an 2 Gou 2012, da 17:28.


Journal de Renaud Camus, mardi 7 octobre 2014\ncréée le mercredi 8 octobre 2014, 10 h 44\nmodifiée le mercredi 8 octobre 2014, 10 h 46Mardi 7 octobre 2014. Mon habituel correspondant à la direction régionale des affaires culturelles, auquel j’ai téléphoné ce matin après ~~~ ~~~~~~~~~~~~~ ~~’~~~~~ ~~~~~ ~~’~~~~~~~~~~~ ~~~ ~~~~~, ~~’~~~~~~~~~~ ~~ ~~~~ ~~~~~~, ~~’~~-~~-~~~ ~~~~, ~~~~~~~~ bien que j’étais ~~~~~~~~~~~ ~~~~~, ~~~ ~~’~~~~ ~~~~~~~ ~~~~~~ ~~~~~~~~ ~~~ ~~~~~~~~~~~~~ ~~~’~~~ ~~’~~~~ ~~~~~~~~~. ~~~ ~~~~~~~~~~~~~ ~~~~~~~~~~~~~ ~~~~ ~~~ ~~~~~~~~~~~ ~~ ~~’~~~~~~~~~~~. ~~~~~~~~~~ ~~~ ~~~~~~~ ~~~~ ~~~~~~~~~~ ~~~~ ~~~ responsabilité à l’égard ~~~ ~~~~~~~~, ~~ ~~~~~~~~ ~~~ ~~~~~~. ~~~~~~~ ~~~ ~~~~~~~~ ~~~~~ ~~~~~ ~~~~ ~~~ ~~~~~~~ ~~~~~ ~~~ ~~~~~~~~~~~~~~ ~~~~~~~~~ (~~ ~~~~ ~~~~~~~~) ~~~~~ ~~~~ ~~~~~~~~ ~~~~ ~~~ ~~’~~~~~~~~~~~~ aucune satisfaction personnelle, ~~~ ~~~~~ ~~~~ ~~~~~~~ ~~~ ~~~ ~~~~~~~~ ~~~~~ ~~~~, ~~~ ~~~~~ ~~~~ ~~~~~ ~~~~ ~~~~ ~~~~~~~~~~~~ ~~~~~ ~~~~~~~~~~. ~~~~~ ~~~ ~~~~~ ~~~ ~~~~~ ~~~ ~~~~~, ~~~~~~ ~~~~, et il n’a ~~~~ ~~~~~, ~~~~ ~~~~ ~~~~~~~~, ~~~~~ ~~’~~~~ ~~~ ~~~~~~~~~ ~~~~~~~~~~~ ~~~~~ ~~ ~~~ ~~~~~~ ~~’~~~~~~~~ ~~~~ ~~~~~~, ~~~ ~~ ~~~~~ ~~~~~~~~~~, ~~~~~ ~~~~~ ~~~~~~~~~~~ ~~~~~~~~~~, ~~~~~~~~~ ~~ maintenir le monument ~~~~ ~~~’~~~ ~~~~ ~~~~~ ~~~~ ~~~~~~~~~~~~ ~~~~~~~~, ~~~~~ ~~~~~~~~~~~ ~~~~~~~~~~ ~~ ~~~~ ~~~~~~~ ~~~ ~~~~~~~~~~~~~, ~~~ ~~~~~~~~~~~~ ~~~ ~~~~~~~ ~~~~~~ ~~~ ~~’~~~~~~~ ~~~~~ ~~~~ ~~~~ ~~~~~~~~~, ~~~~. — évidemment, vu ~~~~~~ cela…\nIl ~~~~~~ ~~’~~~~~~ ~~~~~ ~~~~~ ~~~~~~~~~~ ~~~~ ~~~ ~~~~~~~~~ ~~~ ~~’~~~~~~~~ ~~~~~~~~~~~~~~. ~~~~ ~~~~~~~~~~~~~ ~~~’~~~ ~~~~~~ ~~ ~~~ ~~~~~~~ ~~~~~ ~~~ ~~~~~~~~~~~~~~ ~~~~~~~~~ ~~~~~ ~~~~~~~ ~~~~ m’apportait hier M. “~~’~~~ ~~~~~”. ~~~~ ~~~~~~~~~ ~~~~~~ ~~ ~~~~~~ ~~~~~~~~ ~~~ ~~’~~~~~~~~~~~~~~ ~~~~ ~~~ ~~~~~, ~~~~~~ ~~~~. ~~~ ~~~~~~~~ ~~~ ~~~~ ~~~~~~~ ~~~~~~~~ ~~~~~ ~~~ ~~~~~~ ~~’~~~~~~~~~~~~~ ~~~ ~~~~~~~~ était l’ignorance où ~~’~~~ ~~~~~~ ~~~~ ~~~~~~~ ~~~~~~~~~~ ~~~ ~~~ ~~~~~~~ ~~~~~~~~~~ ~~~ ~~~ ~~~~~, ~~~~~~~ ~~~~~~~~~ ~~~~ ~~~ ~~~~~~ ~~~~~~~~~~~ ~~~~~~~ ~~ ~~~~~~ ~~~~~~~~ ~~~ ~~~~~~~, ~~~ ~~~~~~, ~~ de meilleurs sentiments. ~~. ~~~~~~~~~~ ~~’~~~~~~~ ~~~~~ ~~ ~~~~~~~~~~~ ~~~ ~~~~~~~~~ ~~~ ~~~ ~~~~~~~~~ prise.\nCependant, ~~~~~~ ~~~ ~~~~~~~ ~~~~~~~~, ~~~ ~~~~~~~~~ ~~~ ~~~ ~~~~~~~~~~~~ ~~~~ ~~~~~~~~ ~~~ ~~~~~~~~~~~~ ~~~~ ~~~~~ à fait essentielle ~~~, ~~~ ~~’~~~~~~~~~~~, ~~~~~~~~~, ~~~~~ ~~~~~~~~~~. ~~’~~~~~~~~ ~~~~~~~~~~~~~~ ~~~~~~~~~ ~~~~~~~ ~~~ ~~~~~~~~~~~~~ ~~~ ~~~ ~~~~~~~~~ ~~~ ~~~~~~~, ~~~~~. ~~~~~ ~~~~~~ ~~~~~~~~ ~~~ ~~~~~~~~ ~~~~~~~~~~~ ~~~~~ ~~~ ~~~~~~~ proche, ni avant ~~~~ ~~~ ~~~~~~~~~ ~~~ ~~~~~~~~ ~~~ ~~~~~ ~~~~~~ ~~~ ~~~~~~~ ~~’~~~~~~~, ~~~~~~~~ ~~~~ ~~~~~~~~~ ~~~~~, ~~~~~~ ~~~ ~~~~, ~~~~ ~~~’~~~~~ ~~~~~ ~~~~~~~~~ ~~~~ ~~~~~~~~~~ ~~~ ~~~~~~, ~~~, en l’occurrence, des ~~~~~~~~~~~~~ ~~~ ~~~~~~. ~~~~~ ~~~’~~~ ~~ ~~~~ ~~~~~~~~~~~~~, ~~~ ~~~~~ ~~~~~~~~~~~ ~~~~ ~~~ ~~~~~~~~ ~~~~ ~~~~ ~~~~~~. ~~~~~, ~~~~~ ~~~~~~ ~~~~ (~~~~~~~) ~~~~~~~ ~~’~~~~~~~~ ~~~ ~~~~~~~~ ~~~~~~~~~ ce dont j’ai ~~~~ ~~~~~~~~ ~~~ ~~~~~~~~~, ~~~ ~~~~~~~~~ ~~~ ~~~~~~~ ~~~ ~~~~~~~~ ~~~~~ ~~~~ ~~~~~~~~ ~~~~ ~~~ ~~~~~~~~~~~~ ~~~~~~~ ~~~~~~~~~~ ~~~ ~~~~~~~~ ~~~~~~~~ ~~~~~~ ~~~~ vœux.\nAjoutons ~~~~, ~~~~~~ ~~~ moment où il ~~~~ ~~~~~~~~~ ~~~ ~~~~~~~~~~ ~~~ ~~~~~~~~ ~~~~~~~~~~~ ~~’~~~~~~~~~~~ ~~~~~~~~~~~~~~~ ~~~~~~~~~, ~~~~ ~~~~~~~ ~~~~~~~~~ ~~~~ ~~~ ~~~~~~~~ ~~~~~~~~~~~~~ ~~~~~~~~~~~~ (~~~~~~~~~ “~~ ~~~~ ~~~~~~~~”…) — ~~~~~~~ ~~~~ ~~’~~~ ~~~~~ le plus grand ~~~~ ~~ ~~~ ~~~~~~~~~~ ~~ ~~~~~ ~~~~~~ ~~~~ ~~~ ~~’~~~ ~~~~ ~~~~~~~ ~~~ ~~~~~~ ~~~~~~~~ ~~~~ ~~~ ~~~~. ~~~~ ~~~~~-~~~… (…rait-ce).\nUn ~~~~ ~~~~~~~~~ ~~~~ ~~~ ~~~~~~~~~~~~~~~~ ~~~~~~~~~~~, aux yeux de ~~~~~~~ ~~~~~~~~, ~~~~~ ~~~~~~ ~~~ ~~~~~~~~ ~~~~~ ~~~~~~~~~~, let alone “~~~~~~~~~~~”, ~~’~~~~~~ ~~~~ ~~~ ~~~~~~~ ~~~~~~ ~~~~~ ~~~~~ ~~~ ~~~~~~~~-~~~, ~~~~~~~’~~~ ~~~~~~ ~~~~~~~ ~~~~~ “~~~~~~~~~~ ~~~~~~~~~”, ~~’~~~ découvert en banque ~~~ ~~~~~~ ~~~~~~ ~~~~~~. ~~~~~~ ~~~~~~~~~ ~~’~~~~~~ ~~~ ~~’~~~~~~~~~ ~~~~ ~~~~~~~~~. ~~~~~ ~~~~~~ ~~~~~~…\nvoir l’entrée du mardi 7 octobre 2014 et ses 3 images dans Le Jour ni l’Heure


Ar Baron pintet - Traduction ouvrages classiques - Serj Richard , ITALO Calvino, Mouladuriou Hor Yezh\n> Livres en breton >Traduction ouvrages classiques>AR BARON PINTET (Le Baron perché)\n"Le Baron Perché" Italo Calvino troet e brezhoneg gant Serj Richard\nSetu amañ eil romant an drilogiezh "hon hendadoù", skrivet gant Italo Calvino.\nD'e zaouzek vloas, da-heul un tabut gant e dad, e tivis Cosimo, Baron di Rondo, pignat er gwez, mennetstart da chom da vevañ eno betek fin e vuhez.\nDaoust ha derc'hel a raio d'e c'her ?\nSERJ RICHARD ITALO CALVINO\nAr romant diwirheñvel-se, lec'hiet e fin an XVIIIvet kantved e norzh Italia, zo war un dro ur romant avantur hag ur romant prederouriel, a laka war wel ar c'hudennoù daremprediñ a vez etre an dud, ar familh hag ar gevredigezh.\nBez' eo ivez ur ganenn d'an natur ha d'ar frankiz.


teatr piba - Achille Berthou\nDiskouezadegoù hag oberoù a-bep tu en deus graet Achille. Kemeret en deus perzh en «Inattendus de Sainte-Savine» e 2007. Ur vanifestadeg tro-dro d'an arz a-vremañ ha da glinkañ ar c'herioù gant arzhourien war un tem roet en a-raok. Pa n'emañ ket o c'hizellañ e vez livet taolennoù gantañ, kement a skeudennoù taolet war al lien wenn, da bep hini da zegemer anezho ma n'eus c'hoant. "Ne livan ket gant va c'hoant, gant va spered ne lavaran ket" emezañ.\nUr yezh gant ur c'heriaoueg hag un ereadurezh eo, oberoù 'vez sachet an evezh ganto. Ha pa n'emañ ket ar paotr Achille, leun a energiezh, o c'hizellañ nag o livañ, e skriv. C'hoariet a zo bet skridoù dezhañ gant ur c'hoamedian da geñver «Scènes de mains» e Mirva Naoned e 2010. Kelenner war an arzhoù kaer eo bet Achille e-pad dek vloaz.


Na h-Eileanan Sglèat - Wikipedia\nNa h-Eileanan Sglèat\nNa h-Eileanan Sglèat gwelet eus Sgarba.\nNa h-Eileanan Sglèat ("an inizi sklent" e gouezeleg; Slate Islands e saozneg) a zo ur strollad inizi bihan en Inizi Gall, e Bro-Skos, en norzh da Diùra hag er mervent da An t-Òban. Korvoet eo bet ar sklent enno adalek ar XVIIvet kantved betek kreiz an XXvet kantved.\nEilean nam Beitheach, kement a sklent zo bet tennet ma'z eo aet da get ha ne van anezhi nemet kerreg.\n(en) Slate Islands Heritage Trust\nAdtapet diwar « https://br.wikipedia.org/w/index.php?title=Na_h-Eileanan_Sglèat&oldid=1644079 »\nKemmoù diwezhañ degaset d'ar bajenn-mañ d'an 9 Mae 2015, da 09:12.


Kervrezhon, Bevañ e brezhoneg noz ha deiz\nKervrezhon, Bevañ e brezhoneg noz ha deiz - Brezhoweb\nPublié le 23/06/20 11:59 -- mis à jour le 23/06/20 11:59\nKervrezhon, Bevañ e brezhoneg noz ha deiz :\nBevañ e brezhoneg noz ha deiz, pa n'eus ket 'met galleg en-dro dimp. Sed amañ un dra zo bet soñjet hag hunvreet gant kalz tud, ha ganac'h-c'hwi ivez 'michañs ! Amañ 'ba Kerrien eo deuet an traoù da wir, donemat 'ba Kervrezhon gant Kilian ha Lucie !\nMet peseurt mod 'neuint graet ? An dra-se 'vo gwelet 'ba 4 munud e Breizh, kinniget gant Brezhoweb ! Un abadenn e brezhoneg istitlet e brezhoneg hag e galleg evit ar re a fell dezho.


Kaozeadenn Wikipedia:Tagadennoù personel - Wikipedia\nKaozeadenn Wikipedia:Tagadennoù personel\nPeurvuiañ e vez stanket dorioù, prenestroù, toulloù, traoù. Din-me "stankañ un den" n'eo ket brezhoneg, nemet ... e vefe stanket e doulloù dezhañ. Ne gredan ket eo eus se e fell d'hon merour kaozeal. Troiennoù all zo e brezhoneg. Bianchi-Bihan 1 Kzu 2006 da 17:53 (UTC) Droch ha stlabez n'int ket gerioù gros. E brezhoneg bepred. Arabat lavarout n'eus forzh petra. Bianchi-Bihan 1 Kzu 2006 da 18:28 (UTC)\nStanket e vez an nor d'ar wikipedia ouzh un implijer/ez - da lârete o ne vo ket lesket da dont tre;\nSerret e vez dor ar w. ouzh unan bennak.Bianchi-Bihan 1 Kzu 2006 da 20:39 (UTC)\nAet on da geñveriañ bremañ dre implijout ma c'hont ganti gwirioù merañ ha ma hini hepte ha "stankañ" eo an termen bet implijet abaoe ar penn-kentañ gant ar patromoù mont-en-dro diazez bet troet gant Fulup Jakez. Bez e c'hellan bezañ a-du ganit pe get, ne vern - evel-se emañ an traoù. Komprenet e vez petre e talv ar ger n'esu forzh pnaos d'am soñj, roet dezhañ ur ster teknikel amañ. A-galon--Neal 1 Kzu 2006 da 20:53 (UTC)\nN'eo ket e-barzh "stankañ" e kavan abeg, met en implij anezhañ.\nImplijet fall eo, na posubl e vije implijet evel-se amañ: ur fazi kozh, e-lec'h bezañ ur fazi nevez. Poent gwellaat, netra ken.\nGerioù gros int amañ peogwir ne dalvezont nemet evit klask gwallvrudañ un den pe e arguzennoù hep reiñ arguzennoù nevez.\nHervez tud zo n'eo ket "kaoc'haat ar stal" ur ger gros e brezhoneg ivez rak hervez Jules Gros e c'hell bezañ troet "Mettre du désorde" pe me 'oar me. Sklaer eo d'an holl (hogozig d'am soñj ne gas da nep lec'h implijout seurt gerioù evit kaozeal eus un implijer/ez all ha/pe ar pezh a vez skrivet gantañ/i. Pa ne c'hell ket un implijer/ez arguzenneniñ en un doare sioul, seven ha poellek e vefe mat dezhañ/i chom hep skrivañ netra. Ne gas da netra lâret eo "droch" pe "stlabez" ar pezh a zo bet skrivet gant unan bennak, nemet klask lakaat da dalvezout evel ur fed ur sav-poent personel pe a-hendall da lâret n'eo ket gwir, ha neuze e vefe kalz gwelloc'h war un holloueziadur sirius (en un davarn ne lâran ket, ha c'hoazh) skrivañ: "N'on ket a-du ganit" pe "N'eo ket gwir ar pezh ac'h eus skrivet peogiwr... (reiñ abegoù)". --Merour (N) 1 Kzu 2006 da 18:54 (UTC)\nPeogwir eo difennet ar gerioù gros, setu ar pezh am eus kavet: n'eo ket dav treiñ pep tra a gaver en ur yezh all. kavet e vez ur bern koniriajoù war ar wikipediaoù... Neal 6 Ebr 2006 da 13:51 (UTC) Ar gaoter o sarmon d'ar podhouarn.Bianchi-Bihan 2 Kzu 2006 da 04:31 (UTC)\nha sur out e komprenez penaos ec'h a war-dro ar Wikiepdia? Troet e vo amañ kement tra a denn da bennaennoù diazez ar Wikipedia dre vras hag a dalvez ivez evit an hini brezhonek. Ne gomprenan ket perak e c'hellfe unan bezañ ken chalet gant ar reolenn-mañ (ha n'eo ket bet ijinet ganin, unan eus diazezoù boutin ar raktres eo).\nSetu an dave evit ma c'hell an dud dedennet kompren an diforc'h etre a boa bet graet "koniriajoù" outañ hag ar pennad-mañ:\n"Brudet eo da vezañ kêr Europa ar muiañ hentet gant an tasmantoù."\nA-hendall ret eo sklaeraat n'eo ket un dagadenn personel ez keñver lâret eo ur "goniri" ar pezh a oa bet skrivet e soazneg gant unan all, daoust hag a anzavan e vije gwelloc'h din lâret e oa ur sav-poent kentoc'h evit ur goniri. Skrivet e oa bet 8 miz zo ivez... klasket am eus gwellaat abaoe ivez.\nN'in ket da gaozeal ken diwar-benn an tem-mañ ganit nemet ma vefe evit respont da draoù resis o tennañ d'ar reolenn. --Merour (N) 2 Kzu 2006 da 07:58 (UTC)\nHo trugarekaat. Klask a rin derc'hel soñj.Bianchi-Bihan 2 Kzu 2006 da 21:20 (UTC)\nNe c'heller ket reizhañ ar merk HTML dispredet <font> abalamour ma'z eo prennet ar bajenn. Gwelit Erreurs de lint : Balises HTML désuètes — Lagad Zoltec (kaozeal) 30 Gou 2017 da 10:36 (UTC)\nAdtapet diwar « https://br.wikipedia.org/w/index.php?title=Kaozeadenn_Wikipedia:Tagadennoù_personel&oldid=1757277 »\nKemmoù diwezhañ degaset d'ar bajenn-mañ d'an 30 Gou 2017, da 10:54.


Oberiadur-brezel Eagle Pull - Wikipedia\nOberiadur-brezel Eagle Pull\nTamm eus Brezel Vietnam\n12 a viz Ebrel 1975\nPhnom Penh Kambodia\nTrec'h kaderezh gant lu SUA\nTrec'h propaganda evit ar Khmer Ruz\nRepublik Khmer Khmer Ruz\nPenn an Task Force 76 Pol Pot\nHini ebet Dianav\nOberiadur-brezel Eagle Pull a oa bet un oberiadur sikour kaset da benn gant Stadoù-Unanet Amerika a-benn reiñ an tu da zigêriañ dre nij Phnom Penh, e Kambodia, d'an 12 a viz Ebrel 1975. E penn kentañ miz Ebrel 1975, Phnom Penh, unan eus al lec'hioù diwezhañ suj d'ar Republik Khmer, a oa enkelc'hiet gant ar Khmer Ruz. Evit krakvevañ ne oa nemet dre an aer hag e oa pourvezet ar gêr adal aerborzh Pochentong.\nO welet ma oa an trec'h o vont buan etrezek tu ar Khmer Ruz, gouarnamant Stadoù-Unanet Amerika a zivizas seveniñ un digêriadenn evit keodedourien e vro hag ar re kevredet, dre viñsaskellioù. Ar-se o devoa da gas ar repuidi betek bigi lec'hiet e pleg-mor Thailand. Oberiadur-brezel Eagle Pull a voe sevenet da vintin an 12 a viz Ebrel 1975 ha bet e oa bet un trec'h kaderezh o chom hep koll buhez den ebet. Pemp deiz war-lerc'h e oa riset ar Republik Khmer hag ar Khmer Ruz a aloubas Phnom Penh.\nAn oberiadur-brezel Eagle Pull a oa bet un trec'h kaderezh anat, den ne oa bet lazhet.\nHenry Kissinger a skrivas en e levr memor a zivout brezel Vietnam e oa bet souezhet kement ha feuket melestradurezh Ford gant ar fed ma nac'has pennoù uhel Kambodia da derc'hout diouzh ar vro. E touez ar re-se e oa ar ministr kentañ Long Boret ha Lon Non, e vreur, padal e oant o taou war listenn muntr ar Khmer Ruz hag e ouient.\nPhnom Penh gwelet adal ur viñsaskell CH-53 stadunanat.\nAdtapet diwar « https://br.wikipedia.org/w/index.php?title=Oberiadur-brezel_Eagle_Pull&oldid=1871395 »\nKemmoù diwezhañ degaset d'ar bajenn-mañ d'an 18 Ebr 2020, da 09:37.


Stumm eus an 15 Her 2008 da 14:04\n131 okted lamet , 12 vloaz zo\nStumm eus an 15 Her 2008 da 14:00 (kemmañ)\nStumm eus an 15 Her 2008 da 14:04 (kemmañ) (dizober)\nEmañ Bendigeidfran o sellout ouzh ar mor ha trizek bag o tostaat. Deut int gant [[Matholwch]], roue [[Iwerzhon]], da c'houlenn Branwen, [[merch]] Llŷr, da zimeziñ. Gant an eured-se e vo diazezet ar peoc'h etre an div bobl. Emglev a zo graet, ha banvez.\nAli ''Evnissyen'' ( [[Efnysien]] e kembraeg a-vremañ) n'eo ket bet goulennet. Pa erru er c'hastell e c'houlenn da biv eo ar c'hezeg nevez. D'an Iwerzhonad, deuet da zimeziñ d'e hanterc'hoar, a zo respontet dezhañ. Fuloriñ a ra pa glev ar c'heloù ha klask a ra kas an emglev-se da get : troc'hañ a ra muzelloù, divskouarn ha lostoù kezeg an Iwerzhoniz.\nSkuizh eo aet ar roue gant e wreg, he lakaat a ra da zilezel hec'h anv a rouanez, hag he c'has da labourat d'ar gegin. Tri bloavezh-pad e savo Branwen un [[dred]] da gas keloù d'he breur Bendigeidfran. Hag eñ kerkent da gaszont gant un armearmead tud.\nKement-se avat ne blij ket da aotrouien Iwerzhon. Kuzhat a reasreont e-barzh seier staget ouzh peulioù an ti bras nevez -savet, prest da lammat war baotred Kembre. [[Efnisien]] a oa deuet da welout an ti a-raok ma oa erruet Bran hag e wazed, ha komprenet en doa peseurt tro gamm a oa war an hent, ha neuze en doa lazhet an dud er seier.\nBanvez zo da lidañ Gwern, roue nevez Iwerzhon. Hag Efnisien da skeiñ e niz en tan, evit kas ar peoc'h da get.\nIt is believed that if the story of Branwen is based on real events, these must have taken place during the [[Bedd Branwen Period]] of [[Bronze Age]] British history.\nAdtapet diwar « https://br.wikipedia.org/wiki/Dibar:MobileDiff/392100 »


Ur pennad Sainte-Foix zo ivez.\nGermain-François Poullain de Saint-Foix, ganet e Roazhon d'ar 5 a viz C'hwevrer 1698, ha marvet d'ar 25 a viz Eost 1776, a oa ur soudard ha skrivagner breizhat.\nBreur e oa da Auguste-Marie Poullain-Duparc, gwiraour e Roazhon. Betek e c'hwec'h vloaz ha tregont e voe mousketaer, ha perzh a gemeras en emgann Guastalla, e Piemonte, en 1734. Neuze e kuitaas an arme hag e prenas ur garg a vestr doureier ha koadoù, e kêr Roazhon.\nA-raok se avat, e 1721, en devoa embannet ur gomedienn, Pandore. En 1740 e reas e soñj skrivañ pezhioù, ha mont a reas da Bariz da chom ha da sevel pezhioù evit ar c'hoariva, hag un tamm brud a dapas eno. Un ugent komedienn a savas, didalvoud hiriv.\nPrim e oa Poullain de Saint-Foix da glask tabut, ha ken brudet e oa evel duveller ha ma oa evel saver komediennoù. Un deiz e oa er c'h-Café Procope, pa deuas ur gward-ar-roue da c'houlenn ur banne kafe dre laezh, hag un dorzhig vara. Ha Saint-Foix da estlammañ : « Voilà un fichu dîner ! » (Sed aze ur c'hozh tamm merenn!), hag evit bezañ sur da vout klevet mat ec'h adlavaras kement-se meur a wech, ma skuizhas ar gward, ma savas imor dezhañ, ha ma kinnigas un duvell. En em gannañ a rejont, gloazet e voe Saint-Foix, ma laoskas : « M’eussiez-vous tué, vous n’en auriez pas moins fait un mauvais dîner. » (Hag ho pije lazhet ac'hanon, ho pije graet ur verenn fall koulskoude.)\nTroioù all a c'hoarvezas c'hoazh.\nE 1764 e voe anvet da istorour Urzh ar Spered-Santel.\nLettres d’une Turque à Paris (1730), doare dreveziñ d'al Lettres Persanes gant Montesquieu - Adembannet e 1732 evel Lettres de Nedim Koggia, hag e 1760 evel Lettres turques\nEssais historiques sur Paris, 5 levrenn (London, 1754–1757)\nAdtapet diwar « https://br.wikipedia.org/w/index.php?title=Germain-François_Poullain_de_Saint-Foix&oldid=1854427 »


Blogomp atav… – Stefan Carpentier\nEvit doare ec’h eo ken diaes din blogañ ha skrivañ. Liammet an eil tra ouzh egile a lârit-hu? Marteze a-walc’h. An dalc’h a chom: petra da gontañ deoc’h, tudoù!\nMar befen o klask lennerien ne vefe ket diaes din sevel ur pennad (c’hoazh) diwar-benn ar reizhskrivadur. Gouzout a ouzon e plij da dud zo tabutal e-pad eurvezhioù war ar poent-se. Ret eo din lâret amañ c’hoazh: ya, plijout a ra din pa vez skrivet an traoù naet ha brav ha pa vefe en doare skolveuriek pe en hini etrerannyezhel. Reolennoù a zo, aesoc’h eo evit intent an hini a skriv. Ne blij ket din avat pa vez skrivet diouzh froudenn ha sorc’henn an dud, an SMS-Fonetek-tort ha kement zo tout.\nUr bern pennadoù all a c’hallfe desachañ lennerien amañ, kozh istorioù kozh anezhe. N’eus ken nemet lakaat ar ger « Emsav » pe c’hoazh ober anv eus Roparzh Hemon, François Falc’hun pe zoken Fañch Broudic.\nGallout a rafen lakaat ar gaoz war ar politikerezh: broadelouriezh, rannvroelouriezh, megarbrofrañsiezh, kement -iezh zo hag a denn d’an danvez-se.\nEmichañs e c’hallfen sevel pennadoù hep preder don, alioù skañv ha sot diwar-benn traoù ha n’ouzon tost netra dioute. Lâret konerioù zo aezet a-walc’h.\nNe rin ket kement-se avat, rak n’eo ket evel-se e plijfe din desachañ tud amañ.\nPa’m boa digoret ar blog-mañ e oa gant ar soñj dihuniñ an danvez skrivagner a zo ennon. N’on ket deuet a-benn d’hen ober c’hoazh, siwazh. N’en em roan ket d’an dizesper evit c’hoazh avat. Ur mignon din en deus lâret din nevez zo : « Laosk an denennoù kozh da repoz. Gra un taol skub da’z spered hag ijin traoù nevez. » Klasket e vo hen ober, paotr, klasket e vo!\nAuteur StefanPublié le 12 janvier 2012 Catégories Brezhoneg, DiRuMmRolLeT, Non classé\n4 réflexions sur « Blogomp atav… »\n17 janvier 2012 à 9 h 37 min\nAhaha, koll a rafez ul lennerez en ur sevel ur pennad evel ma tiskrivez aze ^^\n17 janvier 2012 à 9 h 47 min\n😉 Moarvat! Ha ken sur all e kollfen ma ene c'hoazh. Tremen skuizh on oc'h uzañ bizied o respont d'ar re a zeu da derriñ ma fenn diwar-benn an temoù-se.\nTrawalc'h a dasmantoù a vez o hentañ ac'hanon evit degemer re an Emsav ouzhpenn.\nHa traoù grevusoc'h, fentusoc'h, fromusoc'h a zo er vuhez, er bed-mañ evit ar c'honerioù a ran anv dioute aze.\nMa chom kozh soubenn da drenkañ e poull-kalon tud zo, gwazh a se dezhe.\n21 janvier 2012 à 13 h 03 min\nUn ene 't eus ?? :p\nYa kompren a ran mat e vefez erru skuizh!\nAr gwir a zo ganit (gant ma n'eo ket kozh soubenn ar geek!! ^^)\nkomzomp diwar-benn traoù grevusoc'h, fentusoc'h, fromusoc'h! 🙂\n21 janvier 2012 à 19 h 49 min\nHag evit un dra all e oa ar gwir ganin ivez: ar pennad-mañ zo bet lennet 36 gwech er pemzektez diwezhañ. N'eo ket kalz en holl met muioc'h en berr amzer e-skoaz ar re all.\nKlask a rin skrivañ traoù donoc'h ur wech bennak evelkent diwar-benn ar pezh a blij din. Treudik eo ma fennadoù ha savet diouzh ma teu e teu alies-mat.\nPrécédent Article précédent : Hir an hent\nSuivant Article suivant : Daou glip gant Aerosmith


Degemer al lec’hienn > C’hoariva > Keloù > Ober c’hoariva e-kerzh an hañv\nOber c’hoariva e-kerzh an hañv\nUr c’hamp war bemp a chom da vezañ kadarnaet… ar reoù all ne vo ket sur eo ha n’eo ket marteze !\nPrantad c’hoariva buhezet gant Ana-Soaz Bervet e-pad sihunvezh kentañ KEAV e Kastellin a zo nullet.\nAn daou gamp "Petra eo ar sirk-se ?" e Lokmaria Berrien (aozet gant an EPAL), tro dro arz ar sirk hag a oa raktreset etre an 12 hag an 18/07 hag etre an 19 hag ar 25/07 a zo nullet.\nKamp "Bec’h d’al leur c’hoari" e Brasparzh (aozet gant an EPAL) evit dizoloiñ ar c’hoariva hag ar c’hoariva war ar prim :\nAr staj raktreset etre ar 05 hag an 11/07 a zo nullet.\nAr staj etre an 19 hag ar 25/07 a zo dalc’het evit poent.\nStrollad La Obra en deus divizet derc’hel un eskemm sevenadurel teiryezhek (brezhoneg, galleg, alamaneg) e Bro Alamagn war dem ar c’hoariva hag an ekologiezh etre ar 04 hag an 11/07 (chom a ra ur plas).


Violaine Dejoie-Robin - Breizh ha liesseurted\nNetra anatoc'h evit Violaine Dejoie-Robin eget dibab hent ar sinema?\nAbaoe ma'z on bet ganet, emezi dak. Pa oa bugel ez ae gant he zad, bannataer, da ziskouez filmoù amañ hag ahont. Gant e vanner 16mm en e garr ez ae eus un eil sal d'eben eus an eil penn d'egile eus Liger-Atlantel, e verc'h Violaine gantañ. N'he deus ket ankounac'haet. He film kentañ, e 1985 a zo ul lizher d'he zad. He film diwezhañ, e 2003, anvet Oubliés et trahis, a rent enor da brizonidi vrezel ar c'holonioù.\nTommañ a ra Violaine ouzh ar sinema, ha war ar marc'had e kinnig d'he zad he film kentañ, ul lizher film, troet e 16mm. Le temps d'une lettre, e 1985, «anv a zo ennañ eus karantez don etre kerent ha bugale» emezi.\nPeogwir eo taget gant preñv ar sinema e kendalc'h gant he hent, zoken ma'z eo ret dezhi mont pazenn-ha-pazenn.\n«Skoazellerez er gegin e-pad ur filmadeg, skubañ pe plac'h an dilhad e-pad unan all, ne'm eus ket soñj mat ken. Goude e chomen da straniñ e-kichen an taolioù frammañ, ne ouien netra met dedennet e oan. Ur sevener a oa o klask ur skoazellerez, kas a ran ma CV dezhañ, skrivet warnañ e ouien gwaregata hag e plije din an astrologiezh, ne'm boa tamm barregezh ebet nemet ar blijadur a zegase ar skeudennoù din ken na raent. Labouret em eus e-pad dek vloaz gantañ, dreist-holl evit filmoù ar CNDP (filmoù pedagogel).\nDalc'het em eus un eñvor mat eus an amzer-se met ret oa din «ober ma filmoù».\nE 1987 em eus graet Lettre d'un chef indien, un disklêriadur ekologel hag a dapo kaout ur priz.\nHa goude-se em eus filmet poltredoù tud hag a gaven boemus, pe da vihanañ tud war glask eveldon... Yahne Le Tourmelin, ul livourez aet da vanac'hez voudaat, ha goude unan all diwar-benn he breur Jacques-Yves Le Toumelin, merdeer, aet d'ober tro ar bed e-pad tri bloaz gant skridoù sakr e bourzh e vag, Kurun. Ur mestr evidon...\nPlijout a ra da Violaine mont betek penn pellañ he mennadoù evel an dud a vez o filmañ. Kaset e oa bet ur wech gant ur mignon d'ur fest-noz e kreiz Breizh. Tri bloaz e lakao d'ober he film Kan-ha-diskan a zeuio er-maez e 1995. Klevet e vez Jean-Michel Guilcher o komz e-pad hir amzer. Guilcher a zo un etnologour anavezet evit e enklaskoù war an dañsoù breizhek. Ha Violaine eo an hini gentañ o vezañ aterset anezhañ. Lakaat a ra Violaine hec'h anv en ur c'helc'h keltiek, ha c'hweziñ a ra war al leurennoù dañs. « Ar film-se n'eo ket bet skignet alies. Soñj am eus pa oa bet diskouezet evit ar wech kentañ e Karaez e oa deuet holl dud ar Skol-Veur a oa e-barzh ar jeu. Pa oa echu ar skignadenn o doa roet da c'houzout diouzhtu «e oan delezek da gaout ur paseporzh breton». Daoust hag en em c'houlenn a raent peseurt film a vije bet graet gant un estrañjourez ?»\nHa peogwir eo ret mat bevañ he deus graet kelaouadennoù evit France 3 a bep eil gant filmoù a blije dezhi. Un deiz he deus kejet gant Armelle Mason, un istorourez eus an Oriant hag a ginnig dezhi ur sinopsis war brizonidi ar c'holonioù. Dont ra da soñj da Violaine :\n« ne oan tamm ebet un istorourez, n'anavezen netra eus an Eil brezel-bed. Met o welet pegen entanet e oa Armelle n'on ket chomet da dortal ha graet em eus Oubliés et trahis, e 2003, skoazellet gant ur broduourez eus Pariz, rak amañ ne grede den en istor-se.\nKomz a ra eus ar pezh a zo c'hoarvezet gant 70 000 prizoniad eus ar c'holonioù, bac'het e kampoù el lodenn aloubet adalek 1941. Aet omp dre hentoù Breizh gant Armelle, klasket testoù ha dizoloet pegen kreñv e oa bet ar skoazell roet da brizonidi ar c'holonioù gant ar Vretoned. Ur mare a strafuilh, ur gevredigezh daouhanteret, pegen disheñvel e veze graet ouzh ar soudarded hervez o gouenn. An tem a zo dedennus-bras.\nHa Violaine a zo ken entanet. Ijinañ a ra kant ha kant doare evit reiñ buhez da skeudennoù difiñv, evit reiñ buhez da skeudennoù gwenn ha du ar bloavezhioù-se. Marteze eo adalek ar mare-se, pa 'z eo adkroget gant al livañ, eo e kemer un hent all, hini un arzourez neuziañ. Staliañ, fotogrammoù, skeudennoù pikselaet. Violaine a glask, a ijin, a gav. Hec'h istor a garantez gant ar sinema n'eo ket marv penn-da-benn c'hoazh...\nDalc'hmat ar c'hoant gouzout, kit ta da welet palier Dejoie-Robin :\nemañ daoulagad Jacques Demy ouzh ho kortoz...\nal levr Prisonniers de guerre indigènes, bet skrivet gant Armelle Mabon goude he film :\nHag evit ar blijadur hepken, pevar c'haner kan-ha-diskan eus ar c'hentañ: Kemener- Marchand-Menneteau – Krismen :\n2003 Oubliés et Trahis, les prisonniers de guerre coloniaux et nord-africains, 53'\n1999 Les Abris du marin, 26'\n1995 Kan ha diskan, 52'\n1991 Yhanne Le Toumelin, 13'


Danevell : An ti foll - Skolaj Diwan Liger Atlantel\nDanevell : An ti foll\nPublié par skolaj Diwan bro Naoned Lundi, 1 Février 2010\nUr wech e oa, ur wech ne oa ket met ur wech e oa memestra ur plac'h anvet Gwen. Ur plac'h gant blev melen e oa. Pinvidik mor e oa ha n'he doa mignon ebet. Kalz a boulloù-neuial he doa, kalz a skrammoù plasma unan he doa a oa brasoc'h eget un dachenn tennis.\nUn deiz e oa aet da brenañ un DVD evit sellout outañ diouzh an noz war he skramm bras meurbet. An noz a gouezhas neuze ez eas da lakaat he film. Pa lakaas war enaou an tele ur vouezh a lavaras :\n« Piv out ? » a lavaras ar skramm.\n« Gw...Gwen on .» a respontas.\n« Perak t'eus dihunet ac'hanon ? »\n« C'hoant moa sellout ouzh un DVD. »\n« Naon m'eus. C'hoant m'eus drebiñ kig. Met pas n'eus forzh peseurt kig. C'hoant m'eus drebiñ kig un den. »\nGwen a gomprenas e oa o komz diouti neuze e redas betek ar jardin. Gortoz a reas war ar gourvezvank. Pa glevas ur vouezh all:\n« C'hoant m'eus drebiñ kig ! » a lavaras ar vouezh.\n- « Ahhhhhhhhhhh... »\nAr gourvezvank a oa o komz ivez. Soñjal a reas pellgomz d'ar polis. Digor a reas he hezoug. Ur vouezh all a gomzas:\n« Emaon o vont da zrebiñ ac'hanout. »\n« Perak oc'h eus c'hoant drebiñ ac'hanon? » a c'houlennas Gwen.\n« Peogwir m'eus naon. »\nRedek a reas betek kreiz-kêr hag ez eas da welout ar boliserien. Evit kontañ he istor. Met ne gredjont ket anezhi. Goulenn a rejont ma he doa butunnet. Respont a reas n'he doa ket. Neuze ez eas da welout Perrig ur paotr ispisializet war an arnodennoù dreistordinal. Lavar a reas n'en doa james klevet un istor a-seurt-se hag e heulias anezhi betek he zi. Mont a reas war ar gourvezvank en doa bet c'hoant drebiñ anezhi a-raok met n'en doa ket naon ken peogwir en doa drebet he c'hi, an hezoug en doa drebet ul logodenn hag ar skramm he zri c'hazh. Trist e oa Gwen met dinec'het e oa.\nTri bloaz goude e adkrogas ar memes istor. Neuze ez eas da welout Perrig. Labouret en doa war ar sujed hag e lavaras dezhi e oa peogwir e oa steudet ar planedennoù. Ne c'hoarvezhe nemet teir gwech en ur vilvedell.\nGwenn a oa amourous deus Perrig. Mont a reas da welout anezhañ evit anzav dezhañ he zrivlioù. Eñ ivez a oa amourous.\nPemp bloaz goude e timezjont. Bevañ a reont eurus.


Mirdi an arzoù-kaer e Roazhon - Bretagne Musées\nMirdi an arzoù-kaer e Roazhon\neus ar Meurzh d’ar Gwener : 10e ak – 5e gk\nd’ar Sadorn ha d’ar Sul : 10e ak – 6e gk\nSerr d’al Lun ha d’an deizioù-gouel\nPriz leun : 6 €\nPriz digresket : 4 €\nfamilhoù niverus, studierien, poellgorioù embregerezh, tud hag a glask labour...\nPriz evit ar strolladoù : 4 € dre vizitour adalek 10 den\nDigoust : re yaouank dindan 18 vloaz, strolladoù skolidi, Mignoned ar mirdi, studierien war an arz, tud hag a zo gant ar gounidoù sokial izelañ pe ar gartenn sortir, tud o deus graet donezonoù d’ar mirdi, tud gant ur gartenn kazetenner, izili Ti an arzourien, tud gant ar gartenn sevenadur.\nDigoust d’ar Sul kentañ eus ar miz\nE mirdi an arzoù-kaer e Roazhon e klasker kinnig un dastumad arz hag a ziskouez kement tra zo, en holl vareoù, adalek an Henamzer betek an deiz hiziv. Ar mirdi en deus un dastumad klok-kaer a draezoù eus sevenadurezhioù an Henamzer (egiptat, etruskat, gresian-ha-roman) hag eus ar re e-maez Europa. Tennañ a ra ivez ul lodenn eus e binvidigezh eus kabined pezhioù-kurius boemus Christophe-Paul de Robien (1698-1756), prezidant ar Parlamant. En dalc’had-se ez eus un hollad espar a dresadennoù, ma kaver kichen-ha-kichen re Leonardo da Vinci, Sandro Botticelli, Albrecht Dürer ha Rembrandt.\nDispar eo ivez an dastumad livadurioù europat eus ar XIVvet d’an XVIIIvet kantved. Ennañ e kaver pennoberennoù gant Veronese, Georges de La Tour, Rubens… Diskouez a reer an XIXvet kantved dre oberennoù Caillebotte, Sisley, Gauguin peotramant Sérusier.\nAbaoe tregont vloaz zo e sav ar mirdi un dalc’had hag a laka luskadoù arz an XXvet kantved war wel, gant prenadennoù evel an oberenn dreistrealour gant Yves Tanguy, An Awen (1929), klokaet gant livadurioù fiziet ennañ abalamour da vrokusted Mirdi broadel an arz modern. Ur plas a-feson a roer d’an arzourien a vremañ eus ar vro, Geneviève Asse, Raymond Hains ha Jacques Villeglé en o zouez.


Kavout – Kehentiñ\nKehentiñ dre ar gweled\nAtersadenn kaset gant Marianne Vaidie d’an 8 a viz Du 2018, ha skignet d’an 12 a viz Du 2018 etre 4 eur 30 ha 6 eur war Arvorig FM, Radio Bro Gwened, Radio Kerne ha Radio Kreiz Breiz, en abadenn Re bell ganti. Ho tigarez evit kalite ar son hag evit an troc'hoù (unan bihan er penn-kentañ hag unan brazikoc'h pelloc'h, ur goulenn a vank aze).\nVotre navigateur n'est pas compatible avec l’élément audio.\nAtersadenn kaset gant Yann-Fañch Jacq hag embannet er gazetenn Ya! niverenn 702, deiziadet 23 a viz Du 2018, pajenn 5.\nAr brezhoneg aes da gavout\nPennad kaoz gant krouer ur bloaziadur gouestlet d'ar brezhoneg.\nPerak seurt bloaziadur ?\nUn hent etre ar yezherien hag an obererien eo a felle din sevel. A-wezhioù e vez diaes d'ar re o deus desket ar yezh nevez zo reiñ talvoudegezh d'o barregezhioù nevez ur wezh echu gant o c'hentelioù.\nPeseurt aozadurioù a ra gant ar brezhoneg ? E-pelec'h kavout anezhe ? Peseurt servijoù a ginnigont ?\nDa 'm meno e vanke ur benveg evit ober an enklaskoù-se, koulz evit ar yezherien nevez eget evit ar re a oar ar yezh abaoe pell. Hag eus an tu all ivez ne vez ket aes atav d'an aozadurioù tizhout ar vrezhonegerien. Ma c'hell Kavout sikour an eil re hag ar re all d'en em gavout ne 'm bo ket labouret en aner.\nPetra eo e istor ?\nAr stumm kentañ am boa krouet buan a-walc'h. Lakaet em boa anezhañ enlinenn e-kerzh an hañv 2017, d'an 2 a viz Gouere evit bezañ resisoc'h. Hogen ne oa nemet ur stumm arnodiñ. Dav e oa lakaat danvez ouzhpenn e-barzh, bravaat anezhañ un tamm ha labourat war ar surentez dreist-holl a-raok kemenn ez eo digor d'an neb a gar. Hiroc'h eo bet eget na soñjen. Serret em boa [pajenn] an enklaskoù n'eus ket pell zo, [eus] an 22 a viz Here 2018 d'ar 1añ a viz Du a-benn echuiñ al labourioù ret. Digor eo da vat bremañ, ha krog on da labourat war ar c'hehentiñ.\nPetra a ra berzh ?\nYaouankik eo ar bloaziadur c'hoazh evit respont d'ar goulenn-mañ. Dianav e oa a-raok miz Du, hag al labour evit ma vefe anavezet ne ra nemet kregiñ. Gallet em eus kontañ en tu all da 200 enklask goude ar sizhunvezh kentañ neoazh, d'an 7 a viz Du – ne 'm eus ket kontet ma re aze, evel-just. Gwelet e vo penaos e troio an traoù. Fonnus e c'hell redek ar c'heleier gant ar Genrouedad, ha muioc'h c'hoazh gant sikour ar mediaoù ouzhpenn.\nPetra eo bet an diaesañ d'ober ha perak ?\nPajenn an evezhiadennoù an hini eo am eus kavet an hirañ da sevel. Kalz a gudennoù [am] eus bet da ziluziañ pa labouren warni. E gwirionez, n'on ket boaz da sevel lec'hiennoù ha da brogrammiñ. Tro [am] eus bet d'ober evit ma studioù hag en diavaez anezhe bloavezhioù 'zo, met biskoazh n'eo bet ma micher. Aes e vo deoc'h kompren em eus bet diaesterioù hogos bewezh ma 'm boa un dra nevez d'ober. Ha gwir eo ne glaskan ket kavout kodoù war ar gwiad. C'hoant am bez da gompren dalc'hmat ar pezh a skrivan ha da gaout ur c'hod hag a glot tre gant ma ezhommoù.\nPenaos e vez kaset da benn, arc'hantaouet... ?\nEvit ar poent e ran war-dro ar bloaziadur ma-unan, hag evidon eo ar frejoù. Gouzout a-walc'h a ran ne c'hello ket padout evel-se e-pad gwall bell. N'on ket pinvidik a-walc'h evit tremen kement a amzer war ul labour bennak ha paeañ evitañ ouzhpenn.\nAr pezh am eus graet n'eo nemet ur c'hinnig. Mar bez prest an aozadurioù da reiñ un draig evit ma kendalc'hfe e vo gwellaet c'hoazh. Ha binviji nevez a glaskin sevel war-lerc'h.\nDa c'hortoz e c'hellit bezañ e-barzh evit netra, hag evel-se e vo betek fin ar bloaz a zeu. N'eus nemet skrivañ :\nen ho merdeer, mont war ar bajenn “Darempred” ha sevel ar goulenn. Deuit stank 'ta !\nKinniget eo bet ar bloaziadur en emvod-kelaouiñ aozet gant Kevredigezh Vrezhon d’ar Sadorn 12 a viz Genver 2019 e Kemper.\nKaoz a zo bet eus ar bloaziadur en niverenn 168 eus Keleier Stumdi d’ar Meurzh 9 a viz Ebrel 2019.\nLoad krouet d’an daou a viz Gouere 2017 .\nDaskemmet evit ar wezh diwezhañ d’ar bemp a viz Gwengolo 2021 .


Pajenn:Perrot - Bue ar Zent.djvu/394 - Wikimammenn\nPajenn:Perrot - Bue ar Zent.djvu/394\nvue a bado da viken. Doue a vev a holl viskoaz hag a vevo da virviken. An neb hen anzavo en devo ar vue peurbadus ; an neb hen nac’ho a vezo kastizet epad an holl amzeriou.\n— True am eus ouzit, selaou ac’hanon, eur wech c’hoaz ! Kinnig ezans, buhan, hag e vevi ganimp.\n— Bevan ganac’h a vefe ar maro evidon ; mes ma varvan, e vevin.\nAr gouarner a embannas e varnedigez : « Jul, p’eo gwir n’eo ket bet falvezet gantan senti ouz hon frinsed, a vezo dibennet. »\nKaset a oe war dachen e verzerenti. En em gavet eno, e vriataas ar gristenien bodet endro d’ezan. Lakat a reas eul lienen endro d’e benn, kinnig a reas e c’houg en eur lavaret : « Otrou Jezuz, abalamour d’ac’h eo e c’houzanvan. Laket ma ene e-touez ho sent. »\nAr bourreo a dennas ar c’hleze ; Jul a oe dibennet d’ar 27 a viz mae.\nEun dra vihan hag a denn da vras !\nKinnig ezans, setu aze eur pez kaer !\nEur gomz, ken nebeut, n’eo ket kalz a dra da welet, ha koulskoude, petra zo galloudusoc’h da c’houzout ? Dre eur gomz fall e rêr poan da Zoue ; dre eur gomz hudur e rêr donjer d’ezan ; dre eur gomz karantezus e rêr e blijadur, ha dre eur gomz truezus e teneraer e galon.\nEur gomz rust, diouz an hini he lavar d’imp, a c’hall sankan en hon c’halon evel eur bir, hep ma c’hellche ken netra he chachan er-mêz goude-ze.\nEur gomz vat a c’hall lakat en hon c’halon eul levenez ken bras ma n’eus netra, na poan, nag anken, na gwall zarvoud ebet goest d’he lakat da nijal diwar hon zâl.\nEur gomz a zo eun dra vihan hag a denn da vras.\nKinnig ezans d’an idolou, da welet, n’eo ket eur pez kaer ken nebeut, mes da c’houzout, eo eur pec’hed skrijus ; rak an dra-ze a zo rei d’ar grouadurien eun enor ha n’eo dleet nemet da Zoue.\nAr verzerien ne droent ket kein da Jezuz-Krist, evit tec’hel arôk ar maro ; ha ni, daoust ha n’eomp ket a-wechou betek nac’h Doue hon badeziant, evit tec’hel arôk eur mousc’hoarz ?\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/394&oldid=140660 »


Karl Schmidt-Rottluff (1añ a viz Kerzu 1884 e Rottluff – 10 a viz Eost 1976 e Berlin) a oa ul livour hag un engraver alaman a gemeras perzh e Die Brücke hag en eztaolouriezh.\nKarl Schmidt a voe ganet e Rottluff, un distrig eus Chemnitz eo hiziv an deiz. E 1905 e tibabas an anv Schmidt-Rottluff. An arkitektouriezh a studias e Dresden, ha d'ar 7 a viz Even 1905 e voe una eus ar pevar studier (Ernst Ludwig Kirchner, Fritz Bleyl hag Erich Heckel) a grouas Die Brücke e Dresden. Diskouezadeg kentañ Die Brücke a voe aozet e miz Du 1905 e Leipzig. Divodet e voe ar strollad e 1913.\nE 1937 e voe lamet 608 eus e livadurioù diouzh mirdioù Alamagn gant an Nazied, hag ul lodenn anezho a voe kinniget ganto da-geñver diskouezadegoù an arz disteraet ("Entartete Kunst"). E 1947 e teuas da vezañ kelenner e Skol-veur an arzoù e Berlin-Charlottenburg.\nPlakenn da enoriñ Karl Schmidt-Rottluff ouzh an ti m'edo o chom etre 1947 ha 1976, 136 Schützallee e Berlin\n300 koadengravadur, 105 maendresadenn, 70 engravadur ha 78 moullskeudenn a savas.\nBuhez hag oberennoù Karl Schmidt-Rottluff, diskouezva Ludorff, Düsseldorf\nAdtapet diwar « https://br.wikipedia.org/w/index.php?title=Karl_Schmidt-Rottluff&oldid=1577681 »\nKemmoù diwezhañ degaset d'ar bajenn-mañ d'an 11 Mez 2014, da 15:41.


Den Cro-Magnon - Wikipedia\nKlopenn unan eus an hiniennoù\nkavet e Cro-Magnon (Bro-C'hall)\nSkourrad : Vertebrata\nIsurzhad : Haplorrhini\nDanisurzhad : Simiiformes\nUskerentiad : Hominoidea\nMeuriad : Hominini\nCro-Magnon zo anv ul lec'hienn henoniel, ha hini karrekaenn un den eus ar Ragistor kavet enni, bet roet dre astenn d’an dud vodern kentañ (Homo sapiens sapiens) en Europa an Henoadvezh diwezhañ ar Maen. Hogen, ar skiantourion a gav gwell gober gant ar pennger Tud vodern kentañ Europa evit komz anezhe, kentoc’h eget gant ar ger Cro-Magnon n’en deus statud taksonomek ebet dre ma ne ra dave na d’ur spesad pe isspesad, na da brantad pe sevenadur henoniel ebet.\nKarrekaenn goshañ un den Cro-Magnon bet kavet zo a vefe 43 000 bloaz hervez an amzeriatadur dre radiokarbon.\nPeurliesañ e oa tud Cro-Magnon korfet-mat ha postek, hag ur c’higennadur kreñv a oa dezhe. Sonn a-walc’h e oa o zalioù ha moan o gwaregoù-abrant, ar pezh o disheñvela diouzh tud Neandertal. Un dremm berr ha ledan a oa dezhe. Hag, evel evit razh an dud vodern, e oa balog o elgezhioù. War-dro 1600 cm³ e oa dalc’had o c’hlopenn, da lavaret eo un tammig muioc’h eget hini an dud a-vremañ. Hogen, soñjal a reer e oa tud Cro-Magnon damheñvel ouzh ar re-mañ ha ne vefe ket kalz a ziforc’hioù hewel a-fet ment etreze.\nAdtapet diwar « https://br.wikipedia.org/w/index.php?title=Den_Cro-Magnon&oldid=1886726 »\nKemmoù diwezhañ degaset d'ar bajenn-mañ d'an 21 Her 2020, da 17:32.


Pajenn:Marigo - Buez ar Saent.djvu/99 - Wikimammenn\nPajenn:Marigo - Buez ar Saent.djvu/99\nNa liquit quet quen neubeut ho fizianç en dud, rac alies n’o deus quet ar gallout d’o sicour, pe n’o deus quet ar volontez. Ar mignonet a vanq alies a fidelite, hac ar guerent a so interesset. Ar re vras ho recevo mad queit ha ma allot servichout dezo, hac hoc’h abandouno pa n’o devezo muy ezom ac’hanoc’h. Pa o deffe memes an dud cals a volontez-vad evidoc’h, ha capabl int-ii d’ho coarantissa eus ar maro, na da rei deoc’h ar barados er bed-all. Cousgoude e impligit un amser vras evit menagi mignonaich an dud ; peguement guell e implichec’h-u an amser-se evit miritout ar faver a Zoue ! En e-unan a ell ho sicour, pa zeui an oll grouadurien d’hoc’h abandouni ha da veza inutil deoc’h.\nNa fiziet quet c’hoas enoc’h hoc’h-unan, ha na esperit quet gallout dre ho speret hac ho squiant, dont abenn eus ar pez a antreprenit ; na gontit quet memes var ho vertuz. Heb ar sicour a Zoue, e vancot quement a antreprenot ; heb ar sicour eus e c’hraç e viot trec’het gant pep seurt temptationou. Ho fautou tremenet a dle beza desquet deoc’h dre un experianç trist, peguer sempl ha peguer fragil oc’h.\nGrit din, o va Doue, aznaout va sempladurez evit ma tisfiziin a-nezi ; mæs ive inspirit din ur fizianç vras en ho madelez, gant aoun na zisesperen eus va silvidiguez.\nAn unan-ha-tregont a viz Guenver.\nAr Sant-mâ, guinidic eus a Languedoc, o veza c’hoas crouadur, en devoa quement a druez ous ar beaurien, ma vouele o velet o miser hac o faourentez ; hac evit e gonsoli e voa ret rei dezâ un alusen bennâc da gaç dezo. N’en devoa nemet pemzec vloaz pa varvas e dad. E vam pehini n’e devoa crouadur nemet-àn, e devoe c’hoant d’en dimizi, mæs discleria a reas dezi\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/99&oldid=135026 »


Suicides (Maupassant) - Wikipedia\nUr pennad Suicides zo ivez.\nSuicides zo un danevell gant Guy de Maupassant, en 1880.\nEmlazh gant Edouard Manet.\nSuicides a oa bet embannet e Le Gaulois an 29 a viz Eost 1880. Adembannet e oa bet e Gil Blas ar 17 a viz Ebrel 1883, sinet Maufrigneuse, ha gant kazetennoù all. Adembannet eo bet neuze en 1884 en dastumad Les Sœurs Rondoli .\nAdtapet diwar « https://br.wikipedia.org/w/index.php?title=Suicides_(Maupassant)&oldid=1820043 »


Journal de Renaud Camus, dimanche 9 septembre 2018\ncréée le lundi 10 septembre 2018, 12 h 25\nmodifiée le lundi 10 septembre 2018, 12 h 28Plieux, dimanche 9 septembre 2018, une heure du matin (le 10). Nous avons reçu hier, samedi, accompagné d’un agent immobilier d’Agen, M. Éric Carmié, de “Châteaux pour ~~~~~”, ~~~~~ ~~~~~ ~~~~~~~~~~~ ~~~ ~~~~~~~~ ~~~~~~~~~, ~~~~~ ~~~~~~~~, ~~~~ ~~~~~ ~~~ ~~~~-~~~-~~~~~~, ~~~ curieuse tour médiévale, ~~~ ~~~ ~~~~~~~~. ~~’~~~~ ~~~ ~~~~~~ ~~~ ~~~~~~~~~~~ ~~~~~~~~~~, ~~~ ~~~~~ ~~~~~~~, ~~~ ~~~~~ ~~~~ ~~~ ~~~~~~~~ ~~~~~~~~~~~~~~~~. ~~~ ~~ ~~~~~ ~~~~~~~~, ~~~~~ ~~~ ~~~~~~ ~~~ ~~~~~~~ de Plieux, des ~~~~~~~~~ ~~~ ~~~~ ~~~~~~~~~~~~~ ~~~~~ ~~~~~ ~~~ ~~~~~ ~~~~~~~ ~~~~~~~ ~~~~~~~. ~~~ ~~~~ ~~~ ~~~~~~~~ ~~ ~~~~ ~~~~~~ ~~~~~ ~~~~ ~~~~~ ~~~ ~~~~ ~~’~~~ ~~~~~~~ ~~~~ ~~~~ est, semble-t-il, complètement ~~~~~~~~~~~~. ~~’~~~~ ~~~~~ ~~~~~~~~~. ~~’~~~~~~ ~~~~~~~~, ~~~~ ~~~~~~~~, ~~~~~ ~~~~ ~~~~ ~~~~~~~ ~~~ ~~~~~ ~~~ ~~~~~ ~~~~ ~~ ~~~ ~~~~~~~~ ~~~~ ~~~~~~~~~~ ~~~ ~~~~~~~~ ~~~~ ~~~~~~~~~~~-~~~~~ ~~~ “ce genre de ~~~~~” : ~~’~~~~ ~~~~~, ~~ ~~~ ~~~~~~~~~ ~~~~~~~~~, ~~~~ ~~~~~~~~~ ~~~~~~~~~~, ~~~~~ ~~~~ ~~’~~~~~~~~~~~ ~~~ ~~~~~~~~, ~~~~~ ~~~ ~~~~~~~~~ ~~~ ~~~~~ ~~~~~~~ ~~’~~~~~~ ~~~~~~ ~~’~~~~~~. ~~. ~~~~~~~, ~~~~, ne jette pas ~~~ ~~~~~ ~~’~~~~ ~~ ~~~~~ ~~~ ~~~~ ~~~~ ~~~~~~~~~~, ~~~~~~~~~~~ ~~~ ~~~~~~~~-~~~~ — ~~~ ~~~~~~~ ~~~~~ ~~~~~~~~ ~~~~ ~~~~~ ~~~~ ~~~~~~~~~~ ~~~~~~~~~~~ ~~~~~ ~~~~~~ ~~~~, ~~~~~ ~~~ mâchicoulis et d’archères, ~~~ ~~~~~ ~~ ~~~~~ ~~~~~~~~~~~~ ~~ ~~~~ ~~~~~~~~~~~~ ~~~~~~~ ~~~~ ~~~ ~~~~~~~~~~ ~~~ ~~~ ~~~~~~~~~ ~~~~~~~~~~~. ~~’~~~~ ~~~~~-~~~~~ ~~~~~ ~~~ ~~~~ ~~~~~~~~… ~~~ ~~~~~~ ~~~~~ ~~~ ~~~~~~~~ d’hôtes, dans les ~~~~~-~~~~~~~, ~~~~~ ~~~~ ~~~~~~ ~~’~~~~~~~~~~~ ~~~ ~~~~~~~, ~~~ ~~~~~~~~~~, ~~’~~~ ~~~~ ~~~~~ ~~~~~~~ ~~~’~~~ ~~’~~ ~~ ~~~~ ~~~ ~~~~~~~~~~, ~~~ ~~~~~~ ~~~~~~, ~~~~~ ~~~ ~~~~~, ~~~~ ~~~~ ne souhaitent pas ~~~~~ ~~~~~~~~ ~~ ~~’~~~~~~~~~~~~~~~ anachronismes.\nNous ~~~~~~~ ~~~~~~~~~ ~~’~~~ ~~~~~~~~ ~~~~~, ~~~~, ~~~~ ~~~~~~ ~~~ ~~~~, ~~~~~ ~~~~~~~ : huit ~~~~~ ~~~~~~~~~~ ~~~~~~ euros. ~~’~~~~ ~~~~~~ ~~~~~~~ ~~’~~~ ~~~~~~ arrivé, deux jours ~~~~~ ~~~~, ~~~~~ ~~’~~~~~~ ~~~~~~~~, ~~~ ~~~~~~~~ ~~~ ~~~~~~ ~~~ ~~~~~ ~~~~~~ ~~~ ~~~~~~~ ~~~~~~~~~~~, ~~~~~ ~~~~~ ~~~~~~~~~~ ~~~~~~ ~~~~~~, ~~~ ~~~~~~, ~~~ ~~~~~~~~, ~~~ ~~~~~~~~~~~~~ ~~~ l’agence Besse, qui ~~~~ ~~’~~~~ ~~~~~~~~ ~~~~~ ~~’~~~~~~~, ~~~~~ ~~~~~~~~~~~~, ~~~~~~~ ~~~~~~ ~~~~~~~~~ ~~~~~~~~~, ~~~~~~~~~ ~~~~~ cordiale.\nPaul-Marie ~~~~~~~~~, ~~~~ ~~~~~~~ ~~~~~~~ ~~ ~~~~~~~~ ~~~~ ~~~~~~~~~, ~~~ ~~~ ~~, ~~~~-~~~, « trop de mauvais ~~~~~~~~~~ » (~~~~~ ~~~ ~~~~~~~~~ ~~~’~~~ ~~~~~~ ~~~ ~~’~~~~~~~~, ~~~~~ ~~~~~ ~~~~ ~~~~~~ ~~~~~, ~~~~~~~ ~~~~ ~~~~~~~ “~~~~~~~~~”…), ~~~~~~~ ~~~~~ ~~~~~~~~~~ ~~~~ ~~~~~~~, ~~~~~~~~ ~~ ~~~ ~~~~~~~~ prix.\nQuant au chien ~~~ ~~~~, ~~~ ~~~~~~~~~ ~~’~~~ ~~~~~~~~~~~~~ ~~~ ~~’~~~~~~~~ ~~~~~~~~~ ~~ ~~~~ ~~~~~~~~~~, ~~’~~~~~~ ~~~~ ~~~~~~~~~~ ~~~~ ~~~~~ ~~~~~~ ~~~~~ ~~~~ ~~~~~~~~, ~~~~~ ~~ ~~’~~~~~~ : ~~~~~ ~~~~ ~~~~~ commenceraient à trouver ~~~’~~~ ~~~~ ~~~ ~~~~~~ ~~~~~ ~~~~~~~~, ~~~ ~~~~ ~~~ ~~~ ~~~~~~~ ~~~~ ~~~ ~~~~ ~~~~ ~~~~~, ~~~~~~ ~~~~~…\nvoir l’entrée du dimanche 9 septembre 2018 et ses 2 images dans Le Jour ni l’Heure


Accueil / Temoù / Sevenadur (Pajenn 3)\n20 July 2016\tBreizh, Nil Caouissin, Sevenadur 0\nKEAV : ur yoc’h a blijadur !\n17 July 2016\tBreizh, Maxime TOUZÉ, Sevenadur 0\nKrog eo koulzad ar stajoù hañv evit deskiñ pe beurlipat e vrezhoneg. Gant Stumdi, Skol an Emsav, Roudour hag un nebeud reoù all e vez kinniget stajoù ur sizhun evit mont war-raok buanoc’h. Echu eo sizhun gentañ Kamp Etrekeltiek Ar Vrezhonegerion e Kastellin abaoe dec’h. Abaoe 1948 e vez aozet stajoù ...\n27 May 2016\tAodoù an Arvor, Breizh, Maxime TOUZÉ, Sevenadur 0\n22 February 2016\tBreizh, Maxime TOUZÉ, Sevenadur 0\nDec’h e oa bet skignet e-barzh an abadenn Bali Breizh un teul-film diwar-benn Erwan Ropars, graet Le Grand Bleu anezhañ e bed ar bagadoù. Pennsoner brudet-kenañ bagad Kemper eo bet e-pad bloavezhioù hag unan eus sonerien wellañ ar vro eo. Bloaz ‘zo e oa aet d’an Anaon, ha Youenn Chapalan, ...\n3 February 2016\tEtrebroadel, Sevenadur 0


Sant-Jakez-al-Lann - Wikipedia\n13 948 ann. (2019)\n1 179 ann./km²\n48° 03′ 56″ Norzh\n1° 43′ 07″ Kornôg / 48.0656, -1.7186\nkreiz-kêr : 36 m\nbihanañ 18 m — brasañ 47 m\nSant-Jakez-al-Lann, pe Sant-Jakez-al-Lanneg(Saint-Jacques-de-la-Lande e galleg) a zo ur gumun eus Breizh e Kanton Roazhon-5 e departamant Il-ha-Gwilen. Eno emañ aerborzh Roazhon.\nErwan Vallerie ː Sancti Jacobi de Foresta, 1408\n54 gwaz a gollas o buhez abalamour d'ar brezel hervez monumant ar re varv, d.le. 4,99% ag ar boblañs hervez an niveradeg bet graet e 1911 ; unan anezhe, soudard en 62vet Rujumant Troadegiezh , a yeas diwar wel e Maissin e Belgia d’an 22 a viz Eost 1914.\nMonumant ar Maltière.\nRoll ar re fuzuilhet.\nSeizh den ag ar gumun a varvas abalamour d'ar brezel.\nImplijet e voe an nijva gant al Luftwaffe (aerlu alaman).\nD'an 11 a viz Ebrel 1942 e kouezhas ur c'harr-nij Focke Wulf Fw 200 eus an aerlu alaman (Luftwaffe) e "La Calvenais" e Sant-Jakez p’edo o tibradañ eus an nijva. Gloazet e voe tri nijour, lazhet e voe ar pevar nijour arall, douaret int e Huisnes-sur-Mer (Bro-C'hall);\nEn noz etre ar 26 a viz Ebrel hag ar 27 a viz Ebrel 1942 e rankas ur c'harr-nij Heinkel He-111 eus an aerlu alaman (Luftwaffe) douarañ gant mall en nijva goude bout bet taget ha gwallaozet nepell eus Bristol gant ur c'harr-nij chaseal-noz eus ar 125 Sqadron eus ar Royal Air Force; lazhet e voe e vindrailhour, douaret eo e Dagneux,.\nTud fuzuilhet e "La Maltière" gant an Alamaned: Marcel Brossier, mekanikour anezhañ, evel tarver, d'ar 17 a viz Gwenholon 1940; ar merzher kentañ en Il-ha-Gwilen an hini eo; 25 ezel eus ar Rezistañs (komunourion an darn vrasañ anezhe) a voe fuzuilhet d'an 30 a viz Kerzu 1942.\nD'ar 6 a viz Ebrel 1944 e voe taolet un nijerez Junkers Ju 88 H-1/T eus an aerlu alaman (Luftwaffe) d'an diaz e "Mivoie" e Sant-Jakez-al-Lann gant ur c'harr-nij chase Hawker Typhoon Ib eus ar Royal Air Force; lazhet e voe he fevar nijour, douaret int e Mont-de-Huisnes.\nD'an 10 a viz Even 1944 e voe taolet un nijerez P-47D (marilhet 42-25771 ha kodet SX-I) eus aerlu SUA (United States Army Air Forces) d'an diaz e Sant-Jakez-al-Lann gant ur c'harr-nij alaman; lazhet e voe he sturier.\nIliz katolik Sant Jakez.\nAn aerborzh Roazhon - Sant-Jakez.\nMonumant ar re varv, savet e 1920.\naotrounez la Vaerie, le Haubois\nEn argant e dreustell en gul karget gant teir rozenn en argant, hag heuliet gant tri bav en gul\n1832 1851 François Syndo -\n1851 1868 M. de Gourden -\n1868 1870 Julien Fraleu -\n1870 1887 M. de La Motte du Portal -\n1887 1888 Joseph Demeure -\n1888 1893 M. de La Motte du Portal -\n1923 1925 Joseph Pichard -\n1925 1945 Francisque Daniel -\n1945 1959 Jean Pont -\n1971 1989 Georges Cano PS Kuzulier-departamant (1973-1994)\n1989 2007 Daniel Delaveau PS Kuzulier-departamant (1994-2008)\nMaer Roazhon (2008-2014)\n2007 → bremañ Emmanuel Couet PS Prezidant Roazhon Meurgêr (abaoe 2014)\nSant-Jakez-al-Lann war Geobreizh\n↑ Stumm implijet gant Embannadurioù Sav-Heol e-pad ar bloavezhioù ma oant diazezet eno.\n↑ RAF Commands\n↑ L'Ouest-Éclair, 19 a viz Gwengolo 1940\n↑ (fr) Mortuajoù\n↑ [https://monumentsmorts.univ-lille.fr/monument/33734/saint-jacques-de-la-lande-presdeleglise/ Université de Lille]\nAdtapet diwar « https://br.wikipedia.org/w/index.php?title=Sant-Jakez-al-Lann&oldid=1983796 »\nNijvaoù al Luftwaffe e Breizh\nKemmoù diwezhañ degaset d'ar bajenn-mañ d'an 31 Meu 2022, da 19:26.


Philippe d'Orléans (1674-1723) — Wikipedia\nUr pennad Philippe d'Orléans zo ivez.\nPhilippe d'Orléans (1674-1723), Rejant Bro-C'hall\nFulup II Orleañs (Philippe d'Orléans e galleg), ganet d'an 2 a viz Eost 1674 e Saint-Cloud, Bro-C'hall, ha marvet d'an 2 a viz Kerzu 1723 e Versailhez, a oa ur priñs gall, niz d'ar roue gall Loeiz XIV. Dug Chartres, dug Orléans, dug Nemours ha dug Montpensier e oa. Rejant Rouantelezh Bro-C'hall e voe e-pad eizh vloaz, etre 1715 ha 1723, evit Loeiz XV, mab-bihan d'ar roue kozh, a oa marvet e dad digantañ.\nMab e oa da Fulup Iañ Orleañs (1640-1701), breur d'ar roue Loeiz XIV, ha d'e eil pried, ar briñsez alaman, Liselotte von der Pfalz(1652-1722). Da gentañ ne oa nemet dug Chartres. Savet ha desket e voe da vezañ soudard ha diplomat, evel ma teree d'ur priñs a ouenn uhel. Troet e oa gant an istor, an douaroniezh, ar brederouriezh, hag ar skiantoù. Ne blije ket dezhañ marc'hegañ, chaseal na dañsal. Eñvor avat en doa, anaout a rae mat lignezoù tud al lez c'hall. Speredek e oa ha labourat kalz a rae. Dug Orléans e oa abaoe 1701 pa varvas e dad Philippe.\nDimezet e voe, en desped dezhañ, da Françoise Marie de Bourbon (1677-1749), ur vastardez d'ar roue Loeiz XIV, pa soñje dimeziñ d'ur briñsez a renk gantañ. Un dimeziñ c'hoantaet ha mennet gant Loeiz XIV e oa, met ne voe ket gwall evurus. N'en em gleve ket an daou bried, Madame Lucifer a rae eus e wreg, met bugale o devoe memes tra.\nEizh bugel o doe, seizh merc'h hag ur mab.\nMademoiselle de Valois ( 1693 – 1694) ;\nMarie Louise Élisabeth d'Orléans (1695 – 1719), lesanvet Joufflotte, dimezet e 1710 da Charles, dug Berry ; marvet da 23 bloaz;\nLouise Adélaïde d’Orléans ( 1698 – 1743), lesanvet Mademoiselle d’Orléans ;\nCharlotte-Aglaé d'Orléans ( 1700 – 1761), anvet ivez Mademoiselle de Valois, dimezet e 1720 da Francesco III d'Este, dug Modena ;\nLouis Ier d’Orléans, dug Chartres, ha goude dug Orléans (1723), lesanvet an Deol (4 a viz Eost 1703 – 4 a viz C'hwevrer 1752) ;\nLouise Élisabeth d'Orléans ( 1709 – 1742), Mademoiselle de Montpensier, dimezet e 1723 da Luis Iañ , roue Spagn;\nPhilippine Élisabeth Charlotte d’Orléans (1714 – 1734), Mademoiselle de Beaujolais, marvet da 20 vloaz ;\nLouise Diane d’Orléans ( 1716 – 1736), Mademoiselle de Chartres, dimezet e 1732 da Louis François de Bourbon-Conti, priñs Conti; marvet da 20 vloaz.\nMeur a vastard en doe ivez, en o zouez :\nCharles de Saint-Albin (1698-1764), digant Florence Pellerin; eskob Laon (1721) ha goude arc'heskob Cambrai (1723) ;\nJean Philippe d'Orléans (1702-1748), digant Marie Louise Le Bel de La Boissière de Séry, anvet kontez Argenton, a oa bet reizhekaet e 1706, ha dont a reas da vezañ Priol Bras eus Urzh Sant Yann Jeruzalem e Bro-C'hall (lesanvetle chevalier d’Orléans pe le Grand Prieur d’Orléans) ;\nAngélique de Froissy (1702-1785), digant Charlotte Desmares (1682-1753), a oa bet rezihekaet e 1722, dimezet gant kont Ségur.\nPhilippe d'Orléans, poltredet gant Rigaud en 1689.\nAdtapet diwar « https://br.wikipedia.org/w/index.php?title=Philippe_d%27Orléans_(1674-1723)&oldid=1670344 »\nIstor Bro-C'hall en XVIIIvet kantved\nKemmoù diwezhañ degaset d'ar bajenn-mañ d'an 1 Du 2015, da 18:39.


Ediakareg - Wikipedia\nAn Douar e-pad an ediakareg\nMarevezh diwezhañ an neoproterozoeg eo an ediakareg. En em astenn a ra eus 635 milion a vloavezhioù'zo betek 542 milion a vloavezhioù'zo. Tennañ a ra hec'h anv eus torgennoù Ediakara en Aostralia. An anv-se a oa bet implijet gant kalz klaskourien met ne voe roet dezhi en un doare ofisiel e 2004 hepken. Anvet e oa Vendieg e Rusia ivez.\nDivoutin eo ar maread-se peogwir n'eo ket merket e zeroù gant ur c'hemm en natur ar fosiloù. E fin an ediakareg hepken ez eas diwar-well an organegoù gwak o c'horf. Termenet eo kentoc'h ar maread gant ur gwiskad-raz a ziskouezfe ur chañch a hiniad. Bez ez eus un diouer a garbon 13 a verk fin ar mareadoù-skorn meur eus ar c'hriogenieg. War-dro 635 milion a vloavezhioù'zo eo lec'hiet bevenn an ediakareg, diazezet war dielfennadurioù U-Pb eus reier Namibia ha Sina.\nAn Ediakareg war GeoWhen\nAn Ediakareg war Palaeos.com\nAdtapet diwar « https://br.wikipedia.org/w/index.php?title=Ediakareg&oldid=1471452 »


Padrig an Habask - Wikipedia\nPadrig an Habask e miz Gwengolo 2009 e Pariz\nPadrig an Habask (Patrick Labasque e marilh an dud) zo anezhañ ur c'helenner Eil derez, ur skrivagner brezhonek ha rener ar gelaouenn drimiziek Al Lanv.\n2 Ar skrivagner\n3 An embanner\nGanet eo bet Padrig an Habask e 1954 en Terrug, (Kernev-Izel - Penn-ar-Bed) e ledenez Kraozon. Bet eo e skolaj hag e lise Charles de Foucauld e Brest, e skol-veur Brest hag e skol-veur Roazhon 2. Rener Skolaj Diwan Kemper e oa betek e leve e 2016.\nKroget eo da zeskiñ brezhoneg e-unan pa oa 17 vloaz. Goude-se en deus heuliet kentelioù dre lizher "Skol Ober" ha graet en deus ur staj war ar maez e Plouared e 1976. Klasket en deus deskiñ brezhoneg e gorn-bro evit gallout komz gant tud ar vro.\nAmpart eo war ar c'hembraeg hag an euskareg ivez.\nKelenner brezhoneg eo bet ha rener skolaj Diwan Kemper da c'houde.\nKroget eo Padrig an Habask da skrivañ er gelaouenn drimiziek Al Lanv er bloavezh 1980 hag an ti-embann Al Lanv a oa savet da-heul. Kemeret en deus perzh e savidigezh ar gelaouenn-mañ hag embannet en deus 114 niverenn (derou 2008). Skrivet en deus da gentañ ul levr anvet "Ouzh strak ar gurun", daou levrig da zeskiñ brezhoneg evit Kembreiz. Pennadoù ha barzhonegoù evit ar gelaouenn "Al Lanv" en deus skrivet dreist-holl.\nSkrivañ a ra e pep niverenn Al Lanv ha pa sant ur fromadenn, en em laka da skrivañ barzhonegoù, pa zarev un dra bennak ennañ da-heul un darvoud bennak er gevredigezh pe diwar gendegouezhioù hag a rank dont er-maez… Alies e sav ar pennadoù diwar an imor ken ez int dija hanter-skrivet en a-raok dre m’emaint en e benn. "Ne chom mui nemet reiñ stumm d’an traoù o klask sujañ pe damsujañ entan ar galon da boell barn ar spered.", emezañ.\nAn embanner[kemmañ | kemmañ ar vammenn]\nLiessseurt eo an oberennoù embannet gant Al Lanv. Seizh levr diwar-benn al laboused troet diwar ar c’hembraeg asambles gant Tudual Huon a zo bet embannet gantañ. Troet en deus ivez al levr "Mat an traoù ?", bet skrivet gant Caryl Lewis, diwar ar c’hembraeg.\nE-touezh an tregont bennak a levrioù embannet gant Al Lanv e kaver ur buhezskrid e div levrenn hag oberennoù troet eus oberourien veur (William Shakespeare, Jean de La Fontaine, Jack London) hag adembannadur ur romant-polis, Diamantoù Keroulaz gant Roparz Hemon.\nUr brogarour breizhat eo Padrig an Habask. Difenn a ra ar yezhoù keltiek, brezhoneg pe kembraeg peurgetket. Ampart-tre eo evit komz an div yezh-mañ. Klasket en deus lakaat Kembreiz da zeskiñ brezhoneg dre o yezh. Troet en deus un toullad levrioù kembraek d'ar brezhoneg.\nSkrivañ stank a ra pennadoù e-barzh Al Lanv : pennadoù-stur, kalz pennadoù diwar Euskadi h.a. Barzhonegoù berr, englenioù, a skriv ingal a-walc’h, lod a ya e-barzh Al Lanv, lod all a zo diembann. Ne c'hell ket skrivañ kement ma fell dezhañ pa vez kalz a labour gant un embanner oc’h adlenn hag o klask gwellaat ar skridoù a vez kaset dezhañ.\nOuzh strak ar gurun, skrid-arnod savet a-enep an arme c’hall dindan al lesanv Yann Vartolod (1994).\nUn teskad gerioù-kroaz,\nLlydaweg fel Llydawr, ul levrig-deskiñ brezhoneg evit Kembreiz (Kentelioù ouzhpenn evit studierien Kembre o teskiñ brezhoneg Cyflwyno ’r Llydaweg Per Denez)\nBrezhoneg tamm-ha-tamm, levr-deskiñ ha kasedigoù\nYezh skol-louarn Veig Trebern, ur studiadenn, ur c'hounskrid evit ar skol-veur, diwar-benn geriaoueg Youenn Drezen e Skol Louarn Veig Trebern er gelaouenn Hor Yezh, Nnn 134-35 (miz Gwengolo 1980) ha 148-49 (miz Genver 1983).\nAr sailh hag ar bouteg (miz du 2013), embannet gant al lanv.\nLaboused, eizh levr gant E. V. Breeze Jones hag Islwyn Williams, troet gantañ diwar ar c’hembraeg asambles gant Tudual Huon . 1. Laboused an Arvor, 2. Laboused ar maezioù, 3. Laboused ar flagennoù hag ar gwernioù, 4. Laboused al liorzhoù, 5. Laboused ar c’hoadoù, 6. Laboused an aberioù hag an aodoù, 7. Laboused ar stêrioù hag al lennoù, 8. Laboused ar menezioù, 1984-1989. ISBN 2950638775\nGérard Classe, Bagad Kemper, 50 ans sans relâche, hep diskrog, rakskrid gant Dan Ar Braz (troidigezh vrezhonek gant Padrig an Habask). Blanc Silex éditions, dastumad Mémoire, 2005, ISBN 2913969100.\nCaryl Lewis, Mat an traoù ? romantig evit ar yaouankiz, troet diwar ar c'hembraeg.\nAdtapet diwar « https://br.wikipedia.org/w/index.php?title=Padrig_an_Habask&oldid=1990926 »\nKemmoù diwezhañ degaset d'ar bajenn-mañ d'an 4 Mae 2022, da 17:35.


RE BELL GANTI GWENER 21 01 2022 – Radio Kerne\nRE BELL GANTI GWENER 21 01 2022\n-Maxime Touzé, ken brezidant Emglev Bro Douarnenez zo ganeomp en abadenn evit ur c’hinnig-labour\n-Un tamm eus RODEIER: Denis Bozec, paotr Langoned, vo en abadenn Rodeier a-benn disadorn war Radio Kerne. Tro parrez Langoned a vo graet da gentañ, a-raok kaozeal deus e goñje, pa oa bet kaset da vBerlin er bloavezhioù 60, e-kichenn ar voger vras. Hag e lodenn ziwezhañ an abadenn ‘vo kaozeet deus ar gallaoueg, hag a neus desket e-unan, pa oa bet o labourat evel mevel labour-douar e Breizh-Uhel. Da gentañ ne ouie komz gallaoueg ebet, met gant al latin eo deuet a-benn da gompren tammoù traoù fonnus a-walc’h.\n-ALI LENN AR SIZHUN\ngant Ronan Debel eus ar vediaoueg Alain Gerard e Kemper : Le quai de Ouistreham gant Florence Aubenas\n-Un Tamm eus an Divskouarn O Nijal (sul 23 01 2022, 12e00 ha 18e00) gouestlet d’ar realizatour Avel Corre. Emañ o kinnig e film nevesañ, Termaji\n-LABOUS WEB, gant Gwen Meynier: enkadenn al ledreelloù (Un diouer a ledreelloù (semi-conducteurs) a vez er bed er mare-mañ. Gwelet e vo neuze petra eo ul ledreell, da betra servij ha petra eo efedoù ar gudenn-se?\n-STOURM AR GELENNERIEN\nDa dalañ deus ar c’horonavirus er skolioù zo ezhomm muioc’h a gelennerien. Ur sizhunvezh goude an devezh harzh-labour hag an oe bodet holl dud an deskadurezh stad diriaou tremenet, e oa dimerc’her un devezh stourm all evit ar gelennerien.\nLakaet eo diaes ar gelennerien er c’hentañ hag en eil derez, o klask merañ ar skol daoust d’ar c’hleñved-red, ha merañ ar reolennoù yec’hed a vez cheñchet bep eil devezh.\nBet oa Tunvezh Gwlagen-Grandjean o kelaouachiñ eno. Kavet he deus Erwan ar Berr, rener skolaj Diwan Kemper, ha Sklaerenn Noazel evit an FSU.\n-KELEIER: Yuna Cojean\nAr steredegoù (1/6)